Samsung Galaxy S7 edge Injustice Edition –500 Unit Khas untuk Pasaran Malaysia

Berikutan respon yang sangat baik terhadap model Galaxy S7 edge, Samsung Malaysia kini membawa masuk lagi edisi khas ke dalam pasaran Malaysia.

Keistimewaan pada Samsung Galaxy S7 edge Injustice Edition ini adalah ia hadir dengan tema watak Batman yang sangat menonjol. Kerangka hitam dengan kandungan khusus bertemakan Batman ini menjadikannya nampak lebih luar biasa.Samsung Galaxy S7 Edge Injustice Edition yang berharga RM4,099 bakal ditawarkan bermula minggu hadapan, 17 Jun 2016 dan hanya 500 unit ditawarkan untuk pasaran Malaysia.Bagi sesiapa yang berminat, bolehlah membuat pra-tempahan bermula 17 Jun, 10 pagi.


Siri OPPO Reno5 Bakal Hadir Dengan Sokongan 5G!!

Bagi peminat yang tidak sabar menantikan kehadiran siri OPPO Reno5, ini ada satu berita menarik apabila peranti ini bakal hadir dengan fungsi 5G.

Peranti ini disertakan dengan pemproses SNapdragon 765G dan dipadankan dengan Qualcomm Andreno 620 GPU. Baagi OPPo Reno5 Pro pula, ia dilengkapi dengan MTK1000 yang turut menyokong 5G.

Secara eksklusif bagi pengguna OPPO, terdapat kod diskaun RM100 yang terhad bagi pengguna OPPO menerusi My OPPO App yang mana ahli ekslusif bakal mendapat diskaun bagi anda yang ingin memiliki Siri OPPO Reno5. Bagi yang berminat boleh mendaftar di https://www.oppo.com.my/page/OPPOReno5SeriesRegisterOfInterest.


9 Peranti Huawei & Honor Menerima Kemaskini EMUI 9.0 Mulai 10 November

Siri Huawei Mate 20 adalah peranti pertama yang menggunakan EMUI 9.0, dan terkini CEO Huawei Richard Yu telah mengumumkan berita baik menerusi laman Weibo beliau bahawa sebanyak 9 peranti Huawei akan menerima kemaskini EMUI 9.0 yang berasaskan Android Pie mulai 10 November ini.

Senarai peranti Huawei terdiri daripada:

EMUI 9.0 diilhamkan dari alam semula jadi, antaramukanya menjadi lebih mudah diakses dan lancar. Kemaskini ini juga menyokong GPU Turbo 2.0 yang mampu mengoptimakan prestasi peranti. Buat masa kini peranti Huawei dan honor di negara jiran China yang akan mendapat kemaskini ini terlebih dahulu.


Nikmati Harga Murah, Diskaun Yang Menarik Bersempena 11.11 honor Brand Day

Berita baik buat pengguna yang ingin menukar telefon pintar anda. Kini beberapa model pintar dari Honor sedang memberikan diskaun buat pengguna.

Bagi mereka yang ingin memiliki telefon pintar yang memberi fokus kepada permainan game, Honor Play mungkin menjadi pilihan anda.

Honor Play kini boleh didapati dengan harga RM1099 berbanding harga asal RM1249. Promosi ini boleh didapati di Hihonor.com dan di kedai rasmi di seluruh negara. Bagi mengetahui maklumat lanjut mengenai promosi telefon ini boleh layari Brightstar.

Dalam pada itu, Honor 8X edisi merah baru sahaja melancarkan e-commerece rasmi pada 7 November yang mana 200 pelanggan terawal di Hihonor.com akan turut mendapat Honor Band 3 secara percuma dengan harga RM949.

Para peminat diminat untuk segera merebut untuk membeli telefon pintar ini kerana terdapat hanya 500 buah sahaja tersedia di Hihonor, Lazada, Shopee and 11street.my.

Dalam pada itu, dari 8 hingga 10 November ini, beberapa produk Honor Malaysia turut memberikan diskaun sehingga RM200 antaranya honor 9 Lite, Honor 10, Honor Play, Honor 7A, dan Honor V10

Selain itu, pelanggan juga boleh menantikan tarikh 11 hingga 13 November ini kerana terdapat tawaran yang terhad sehingga 40% bagi setiap peranti dan 30 peratus diskaun bagi telefon pintar Honor yang laris ketika slot waktu yang berbeza bagi sepanjang hari berkenaan.

Tarikh

Masa

Produk

Harga Promosi (RM)

11 November 2018

9AM – 12PM

Honor 9 Lite (Blue and Black)

12PM – 3PM

Honor 8X + Band 3 + Hihonor voucher (worth RM80 2nd purchase)

3PM – 6PM

Honor Band 3

6PM – 9PM

Honor 10

12 November 2018

9AM – 12PM

Honor 7A (2 + 16)

12PM – 3PM

Honor 8X Flip Cover (Black)

3PM – 6PM

Honor 7A (3 + 32)

6PM – 9PM

Honor 7S

13 November 2018

9AM – 12PM

“Honor Play- Player edition” + Giftbox

12PM – 3PM

Honor Play Protective Film (Clear)

3PM – 6PM

Honor V10

6PM – 9PM

Honor Body Fat Scale (White)

Bagi mendapatkan maklumat lanjut berkenaan honor Brand Day dan peranti inovatif dari Honor Malaysia, layari laman web rasi e-commerce dan portal informasi di Honor atau Facebook Rasmi Honor untuk maklumat terkini.


OPPO A77 Black Edition Boleh Dibeli Bermula Bulan Hadapan

Berikutan telefon pintar berwarna hitam mendapat permintaan yang tinggi di Malaysia, OPPO Malaysia akan membawa masuk peranti OPPO A77 Black Edition bermula minggu hadapan di semua stor konsep termasuk kedai pengedar yang sah.

OPPO A77 Black Edition dengan paparan bersaiz 5.5 HD penuh menumpukan spesifikasi kamera depan seperti 16 Megapiksel dengan mod Beauty, kamera belakang mendapat 13 Megapiksel.  Seterusnya, pemproses MediaTek MT6750T diguna pakai, RAM sebesar 4GB dan storan 64GB juga menyokong kad microSD sehingga 128GB. Bahagian dalaman dimuatkan pula bateri berkapastiti 3,200mAh.

Sesiapa yang kocek dah kering tu, dah mula mengorek tabung okay!


Saman Sana Sini

Teknologi sedang berkembang dengan pesat, kes mahkamah pun sama berkembang, haha. Bukan Apple sahaja sekarang yang rajin menyaman, syarikat-syarikat lain pun dah turut serta. Kita sebagai pengguna mungkin tak terkesan secara langsung, namun ini adalah amat penting bagi pengeluar kerana mereka bersaing pada skala yang sangat besar.

Paling baru adalah Huawei mengheret Samsung ke mahkamah dengan mendakwa Samsung menggunakan teknologi telekomunikasi dan perisian yang dimiliki mereka tanpa keizinan. Menurut Huawei juga, sesetengah paten yang digunakan Samsung masih sah di sisi undang-undang kerana ia dilabel di bawah paten jenis Frand (lesen terbuka). Huawei pun tidak mahukan pampasan wang dari Samsung sebaliknya ingin meminta Samsung meminjamkan teknologi mereka sebagai proses perdamaian, because sharing is caring 🙂


Kad microSDXC Samsung EVO Plus 256GB Boleh Didapati Pada Harga USD249

Anda memiliki peranti yang menyokong slot kad microSDXC dengan sokongan memori sehingga 256GB?! Kini Samsung telah mengumumkan ketersediaan kad microSDXC terbaru keluarannya iaitu Samsung EVO Plus dengan sokongan memori mencecah sehingga 256GB. Ia boleh dikatakan yang terbesar di pasaran kerana setakat ini kapasiti terbesar yang boleh didapati secara komersial adalah 200GB sahaja. Ini tidak diambil kira kad microSD keluaran Microdia yang telah diumumkan pada tahun lalu dengan kapasiti 512GB kerana sehingga kini ia tidak boleh ditemui di pasaran.

Samsung EVO Plus 256GB Class 10 ini menawarkan kepantasan membaca sehingga 95MB/s dan kepantasan menulis sehingga 90MB/s. Ini bermakna ia berupaya menyimpan rakaman video berkualiti 4K yang dirakam selama 12 jam, atau video berdefinisi HD Penuh dengan durasi sehingga 33 jam.

Kad microSDXC ini juga turut menerima pengiktirafan IPx7 yang menawarkan fungsi kalis air, kalis suhu, kalis magnet dan juga kalis sinar X-Ray. Ia akan dijual pada harga USD249.99 (kira-kira RM1,013) bermula Jun ini.


Celcom Kini Tawar eSIM Bagi Peranti iPhone XS, iPhone XS Max Dan iPhone XR

Celcom telah mengumumkan bahawa pihak mereka telah menawarkan eSIM yang mana ia boleh digunakan pada telefon pintar terbaharu keluaran Apple iaitu iPhone XS, iPhone XS Max dan iPhone XR.

Ia bakal ditawarkan bermula 28 Mac 2019 dan turut tersedia sokongan sejumlah pelan pascabayar pada ketika ini.

Buat yang belum mengetahui, menerusi eSIM, pengguna tidak perlu membuat gantian kad, tetapi ia dilakukan secara maya yang mana anda hanya perlu buat tetapan dan imbas kod QR menerusi peranti anda. Jika berminat, anda boleh terus pergi ke Celcom Bluecube.

Baca juga:


Peranti Mampu Milik Dari Sony – Xperia L1 Berharga RM799 Boleh Dibeli Sekarang!

Pada IFA 2017 yang lalu, Sony Mobile baru sahaja memperkenalkan dua model tambahan ke dalam barisan flagship mereka, iaitu Xperia XZ1 dan Xperia XZ1 Compact. Walaupun sudah sekian lama Sony tidak membawa masuk smartphone pertengahan di bawah harga RM1000 ke pasaran tempatan, tetapi baru-baru ini pasaran tempatan tiba-tiba muncul pula satu model pertengahan yang diberi nama Xperia L1 dengan tawaran harga RM799 kepada peminatnya.

Baca Juga: IFA 2017: Sony Xperia XZ1 Dan Xperia XZ1 Compact – Dua Model Baru Dengan Snapdragon 835

Reka bentuk Sony Xperi L1 tidak jauh bezanya dengan kebanyakan model Sony yang lain, apa yang membezakan adalah bahan binaanya menggunakan polycarbonate. Ia ditawarkan dengan 3 pilihan warna iaitu putih, hitam dan merah jambu.

Paparan skrin 5.5 inci dengan resolusi 720p HD dibekalkan pada Xperia L1, sistem operasi berasaskan Android 7.0 Nougat dengan cip MediaTek MT6737T di bawah sokongan Quad-core 1.4GHz. Dari segi memori pula, ia hadir dengan 2GB RAM dan 16GB memori dalaman yang boleh menggunakan kad microSD sehingga 256GB.

Peranti Sony mesti tidak boleh mengecualikan kualiti penggambarannya, Xperia L1 dibekal dengan sensor 13 Megapiksel pada kamera utamnya, sokongan seperti aperture f/2.2, LED flash dan rakaman video HD 1080p turut disediakan. Kamera swafoto pula, hanya 5 Megapiksel sahaja ditawarkan.

Bateri Li-Ion berkapasiti 2620mAh disediakan, walaupun agak sedikit pada masa kini, namun kalau diletakkan pada kelas pertengahan, spesifikasi ini cukup memadai dengan tanda harga hanya RM799. Anda yang berminat, boleh mendapatkannya sekarang!


Reviu Eksklusif: Samsung Galaxy A8 (2018), Lebih Premium Bersama Dwi Kamera Depan

Samsung menambah satu lagi siri telefon pintar, kali ini memperkenalkan peranti kelas pertengahan yang diberi nama Samsung Galaxy A8 (2018). Telefon pintar yang bakal membuka tirai 2018 ini tampil dengan ciri-ciri fizikal luaran yang premium dan kemas, malah jurang antara ia dengan peranti kelas flagship tidak begitu jauh untuk dibandingkan.

Jika tempoh hari eRing ada kupaskan mengenai rupa dan rekaan luaran, kali ini kami ingin membawakan bagaimana peranti ini beraksi dari segi keupayaannya.

Samsung Galaxy A8 (2018) bukan menggunakan Android Oreo sebaliknya menerima Android 7.1.1 Nougat terus dari kotak. Walaupun bukan versi Android terbaru untuk telefon tahun 2018, Samsung tetap memasukkan antaramuka Samsung Experience 8.5 sama seperti yang ada pada Galaxy S8, Note8 dan J7 (2017).

Setakat ini, tidak banyak yang boleh dibezakan tetapi ciri-ciri yang diterapkan merasakan peranti ini seolah-olah sebuah peranti flagship.

Apa yang menarik untuk digunakan ialah fungsi bantuan maya (Bixby), Samsung Pay dan Always-On-Display (AOD) di mana ciri-ciri ini kebiasaannya terdapat pada peranti kelas atasan.

Selain itu bagi memudahkan pengguna, panel notifikasi boleh dibuka terus melalui pengimbas cap jari di belakang dengan meleret jari ke arah bawah. Jadi capaian jari untuk ke bahagian paling atas skrin mampu dielakkan.

Dilengkapi dengan Exynos 7885, cip ini turut dikuasakan oleh pemproses Octa-core dan sistem grafik Mali-G71. Sekaligus, ia mendorong dua-teras 2.2GHz di samping enam-teras 1.6GHz melaksanakan tugasan tanpa sebarang masalah.

Di samping itu, prestasi pemprosesan juga lebih hebat dengan adanya memori RAM 4GB dan ROM 32GB. Sementara untuk Samsung Galaxy A8+, ia hadir dengan memori yang lebih besar iaitu RAM 6GB dan ROM 64GB. Kedua-dua ini masih mampu menyimpan fail dan gambar melalui kad microSD sehingga 256GB.

Selain daripada pengimbas cap jari untuk membuka peranti, Samsung Galaxy A8 (2018) juga membawakan fungsi pengecaman wajah yang dapat memudahkan pengguna. Pada masa sama, ia juga boleh digunakan bersama pengimbas cap jari, paten, PIN dan kata laluan.

Ciri seperti Samsung Pass pula berfungsi memberikan pengguna akses yang selamat kepada aplikasi dan perkhidmatan menerusi penggunaan biometrik pengecaman wajah ataupun imbasan jari.

Varian Galaxy A8 (2018) yang kami sedang reviu pula ia dimuatkan dengan bateri sebesar 3,000mAh jenis Li-Ion. Walaupun boleh dikatakan saiz yang agak kecil, peranti ini tidak mengecewakan dari segi ketahanan kerana ia dilengkapi teknologi pengecasan pantas Adaptive Fast Charging. Sebaliknya, untuk varian Galaxy A8+ (2018), ia menerima bateri berkapasiti 3,500mAh.

Buat pertama kalinya dalam barisan produk Samsung, sistem penggambaran kini dibekalkan dengan dwi kamera depan menerusi sensor 16MP + 8MP aperture f/1.9. Gabungan dua sensor FF (fixed focus) ini menawarkan gambar swafoto dengan efek bokeh, selain latar belakang kabur pula boleh dilaras mengikut kesesuaian yang dinamakan Live Focus.

⇑ Video hyperlapse

Bagi penggambaran utama pula, peranti ini tidak hadir dengan dwi lensa tetapi telah memuatkan sebuah sensor tunggal sebesar 16MP aperture f/1.7. Ia turut menyokong PDAF (phase detection autofocus) dan LED flash bersama-sama. Rakaman video pada kedua-dua kamera pula hanya terhad kepada HD penuh 1080p serta fungsi HDR.

Sepanjang reviu menggunakan Samsung Galaxy A8 (2018), peranti ini cukup menarik minat kerana rekaan yang premium serta tidak terlalu besar membolehkan ia mudah untuk dimasukkan ke dalam poket. Ketebalan yang tidak terlalu nipis juga senang untuk digenggam tetapi jika tidak memakai sarung pelindung, kotoran seperti cap jari mudah terperangkap.

Walaupun bingkai agak tebal untuk tahun 2018, ia masih indah untuk dipandang kerana bucu paparan telah dilengkungkan. Pengimbas cap jari yang lebih ergonomik juga lebih mudah untuk dicapai jika dibandingkan dengan Galaxy S8. Kedudukan speaker yang berada di bahagian sisi-atas juga tidak mudah untuk dilitupi oleh jari dan yang paling penting terdapat bicu audio jack untuk sambungan fon telinga.

Dari segi prestasi, telefon pintar ini memberikan pengalaman yang memuaskan serta bermain permainan mudah alih masih lancar. Sistem buka kunci khususnya pengecaman wajah tidaklah secekap iPhone X, tetapi untuk percubaan kelas pertengahan dari Samsung, ia sesuatu yang patut dihargai.

Jadi jika anda diberi peluang untuk memilih peranti kelas pertengahan-atas, mungkin peranti ini menjadi senarai yang teratas. Namun, harga masih menjadi tanda tanya.


ASUS X570ZD Kini Tersedia, Komputer Riba Dengan GTX1050 Di Bawah Harga RM3000

Bagi peminat komputer riba yang nipis dan ringan, ini mungkin menjadi pilihan anda. ASUS X570ZD yang sangat ringan dan nipis kini sudah tersedia dengan prestasi yang terbaik kini dijual pada harga RM2899. Dikuasakan oleh generasi terbaharu pemprosesan AMD Ryzen.

Pastinya, komputer riba ini menawarkan paparan visual yang menakjubkan kerana ia dilengkapi dengan paparan Full HD dan kualiti tinggi dari kad grafik NVIDIA® GeForce® GTX 1050.

Dengan rekaan luaran yang pastinya mampu menarik perhatian. Disertakan dengan Reaper Black finish accented oleh Lightning Blue edges. Dengan berat hanya 1.9kg menjadikan ia antara komputer riba yang paling ringan namun berprestasi tinggi di pasaran.

Warna

Hitam

CPU

AMD Quad Core R5-2500U Processor, 2.0 GHz (2M Cache, sehingga 3.6 GHz)

Memori

DRAM DDR4 4G

Ram Slot Tambahan

HDD

SATA 1TB 5400RPM 2.5′ HDD

Saiz LCD

15.6′ FHD 1920×1080 16:9//Anti-Glare//WV

VGA

NVIDIA GeForce GTX 1050

VRAM

GDDR5 4GB

Optical Drive

WiFi

802.11ac + Bluetooth 4.2 (Dwi band) 2*2

OS

Windows 10 (64bit)

WebCam

VGA Web Camera

Batteri

48WHrs, 3S1P, 3-cell Li-ion

Warranti

2 years

Beg

Backpack

Berat

Harga

Ketersediaan

Pada Febuari 2019

Layari laman sesawang ASUS untuk mendapat maklumat lanjut.

Lihat juga:


Hiburan Tanpa Henti Dengan Pelan Jalur Lebar Digi

Digi Telecommunications Sdn Bhd (Digi) hari ini mengumumkan bahawa pelan jalur lebar rumah terbaru mereka sudah sedia untuk dinikmati pengguna, pelan tersebut menawarkan pelanggan kuota Internet yang mencukupi untuk penstriman filem, rancangan TV dan muzik terus dari keselesaan ruang tamu rumah mereka sendiri.

Pelan jalur lebar Digi adalah tawaran bagi memenuhi permintaan rakyat Malaysia untuk kandungan digital. Rakyat Malaysia semakin bergerak ke arah hiburan digital yang membolehkan mereka untuk menonton kandungan bila-bila masa dan di mana sahaja yang mereka mahu dan bukannya terus terikat dengan jadual program seperti rancangan TV konvensional.

Semua pelan Digi Broadband baru datang dengan 19 saluran streaming percuma, antara kandungan yang boleh diakses adalah YouTube, Dailymotion serta stesen radio Astro dan Media Prima. Mereka yang menggunakan mana-mana saluran ini boleh stream secara percuma tanpa menggunakan kuota Internet bulanan mereka.

Pelanggan juga boleh melihat ke hadapan untuk menikmati kandungan atas permintaan dan tawaran daripada penyedia bahagian kandungan seperti dimsum yang membekalkan kandungan asia, iflix, Netflix, Astro On The Go, Tonton, HyppTV Everywhere, Viu dan HeroTalkies. Digi Broadband juga menawarkan streaming muzik dari Spotify, Sing! Karaoke by Smule, Deezer, Raku, Apple Music, Joox dan banyak lagi.

Pelanggan yang mendaftar untuk pelan baru akan mendapat akses percuma 30 hari kepada 11 saluran premium di Astro On The Go dan 2 bulan akses iflix (bernilai RM20), yang ditaja oleh Digi.

Pelan Digi Broadband baru sesuai kemampuan berharga RM30 (6GB), RM60 (20GB) atau RM100 (50GB)dan memberikan pelanggan fleksibiliti untuk memilih sama ada prabayar atau kaedah pembayaran pasca bayar.


Laju Syok!!! OPPO Perkenal 65W SuperVOOC 2.0 + 30W Wireless VOOC + VOOC 4.0

OPPO semakin ke hadapan dalam dunia teknologi pengecasan pantas apabila mereka perkenalkan pengecasan pantas VOOC terbaru kepada umum.

65W SuperVOOC 2.0 yang dijadikan fokus utama kali ini mempunyai prestasi yang amat mengujakan, di mana ia membolehkan peranti berkapasiti 4,000mAh dicas penuh dalam hanya 30 minit sahaja. Menurut OPPO, teknologi 65W SuperVOOC 2.0 ini bakal digunakan pada OPPO Reno Ace.

Selain 65W SuperVOOC 2.0, pengecasan pantas tanya wayar 30W Wireless VOOC dan VOOC 4.0 turut diperkenalkan. Dilaporkan bahawa 30W Wireless VOOC membolehkan bateri 4,000mAh dicas penuh dalam masa 80 minit, manakala VOOC 4.0 menawarkan pengecasan penuh dalam masa 73 minit, 12% lebih pantas berbanding generasi sebelumnya.


Cepat! Aplikasi iOS Berbayar Ditawar Percuma Buat Masa Terhad

Gali punya gali ruang Internet ni, kami menjumpai beberapa aplikasi berbayar iOS yang kini ditawarkan secara percuma. Jadi cepat muat turun sebelum ia kembali pada harga asal.

GIFit

Aplikasi lengkap untuk korang yang suka imej GIF. GIFit membolehkan korang mencipta imej GIF dari video dan gambar pegun, selain menawarkan fungsi lengkap untuk menguruskan fail ini.

Harga asal : USD 4.99 (RM 22.17)

Muat turun GIFit

Web Recorder Pro

Aplikasi ini amat sesuai digunakan oleh mereka yang ingin merekod perkara menarik yang dijumpa ketika melayari Internet. Rakaman tersebut kemudian boleh dihantar kepada rakan dan keluarga.

Harga asal : USD 1.99 (RM 8.84)

Muat turun Web Recorder Pro

Tomatodo

Sibuk sampai kelam kabut jadual korang? Sekarang muat turun je Tomatodo ni, ia menguruskan jadual tugasan dan mengingatkan korang bilakah sesuatu tugasan itu perlu dilakukan. Ia juga akan menjana laporan automatik untuk korang, supaya bolehlah korang memantau rumusan tugasan.

Harga asal : USD 1.99 (RM 8.84)

Muat turun Tomatodo

RepostToStories

Aplikasi ini membolehkan korang berkongsi gambar dan video pengguna lain kepada saluran Stories. Jadi tidaklah kandungan galeri dipenuhi dengan imej repost. Anda cuma salin URL post dari aplikasi Instagram dan masukkan ia ke dalam aplikasi ini untuk berkongsi post tersebut.

Harga asal : USD 3.99 (RM 17.73)

Muat turun RepostToStories


Huawei Berusaha Bina Kembar Pintar industri dengan Sambungan Pintar

SHANGHAI, 27 September 2020 /PRNewswire/ — Di HUAWEI CONNECT 2020, Huawei mengumumkan penyelesaian sambungan pintar semua-senario untuk senario teknologi, rangkaian dan industri. Penyelesaian ini akan membantu Huawei menyampaikan sambungan pintar yang dicirikan oleh gigabit merata, pengalaman berketentuan dan hiper-automasi bagi membina Kembar Pintar (Intelligent Twins) industri. Huawei turut melancarkan penyelesaian rangkaian pemanduan autonomi (ADN) untuk perusahaan, mendorong rangkaian perusahaan ke dalam era ADN dan mempercepatkan penaiktarafan pintar industri-industri.

David Wang, Pengarah Eksekutif Huawei dan Pengerusi Lembaga Penilaian Pelaburan, menyampaikan ucapan dasar yang bertajuk, “Membina Kembar Pintar industri dengan sambungan pintar.” Menurut En. Wang, sambungan merupakan produktiviti. Ia bukan kuasa pengkomputeran semata-mata, tetapi juga sambungan mantap yang menjadikan Kembar Pintar lebih bijak.

Huawei percaya bahawa gigabit merata, pengalaman berketentuan dan hiper-automasi merupakan tiga ciri utama bagi sambungan pintar.

Kembar Pintar perkenal lima keperluan baharu untuk sambungan

Empat komponen utama Kembar Pintar ialah interaksi pintar, sambungan pintar, aplikasi pintar dan hab pintar. Antara kesemua ini, sambungan pintar umpama tubuh Kembar Pintar. Apakah keperluan baharu yang diletakkan oleh Kembar Pintar terhadap sambungan pintar?

Terdapat tiga jenis senario sambungan untuk Kembar Pintar. Jenis pertama ialah sambungan dalam hab pintar, seperti sambungan pelayan kluster AI dan pusat data awan. Jenis kedua ialah sambungan antara hab pintar dan peranti interaksi pintar; boleh dikatakan seperti menghubungkan “otak” dan “anggota tubuh”. Jenis terakhir ialah sambungan antara peranti interaksi pintar, seperti sambungan kamera AI, dron 4K dan lengan robotik.

Secara keseluruhan, Kembar Pintar mempunyai lima keperluan utama untuk sambungan: Keandalan tinggi, kehilangan paket sifar, perkhidmatan berbeza, lebar jalur tinggi masa sebenar dan O&M pintar.

Bagi memenuhi keperluan sambungan Kembar Pintar, Huawei menakrifkan tiga ciri utama sambungan pintar:

Ciri pertama ialah gigabit merata. Lebar jalur merupakan asas bagi sambungan. Aplikasi luas kamera AI, dron, kamera industri dan perkhidmatan VR/AR industri menjadikan sambungan gigabit merata penting.

Ciri kedua ialah pengalaman berketentuan. Sambungan untuk Kembar Pintar menyasarkan terutamanya benda dan pelbagai senario pengeluaran. Sebagai contoh, semasa waktu puncak pada tahun 2019, terdapat sebuah pesawat yang berlepas atau tiba di Lapangan Terbang Shenzhen pada setiap kurang daripada seminit, menjadikannya penting untuk menjamin perangkaian masa sebenar. Dalam satu contoh yang lain, syarikat-syarikat kuasa elektrik perlu memastikan “enam sembilan” atau malah keandalan lebih tinggi dan kurang daripada dua minit gangguan bekalan kuasa bagi setiap isi rumah setiap tahun. Oleh itu, sambungan berketentuan penting untuk keselamatan dan keandalan perkhidmatan perusahaan.

Ciri ketiga ialah hiper-automasi. Tatkala industri-industri menjadi pintar, jenis-jenis perkhidmatan serta skala dan kerumitan rangkaian akan berlipat kali ganda, menjadikan O&M rangkaian lebih sukar. Aplikasi data raya dan AI akan mentransformasikan O&M tradisional dan separa automatik kepada O&M hiper-automatik dan menyerahkan semua kerumitan ini untuk dikendalikan oleh kecerdasan digital.

Penyelesaian sambungan pintar semua-senario Huawei

Dari segi teknologi, penyelesaian sambungan pintar semua-senario Huawei akan menyediakan gigabit merata dan sambungan dengan kependaman rendah untuk peranti interaksi pintar dan mengaplikasikan AI bagi mencapai pengalaman rangkaian berketentuan dan O&M hiper-automatik. Dari segi rangkaian, penyelesaian ini akan menyediakan Kembar Pintar dengan kampus, pusat data, WAN dan rangkaian keselamatan. Bagi industri-industri pula, sambungan pintar akan digabungkan dengan interaksi pintar, hab pintar dan pengetahuan industri bagi membina penyelesaian khusus-senario dan pintar untuk industri-industri.

Bagi menyokong penaiktarafan pintar industri-industri, Huawei akan terus meningkatkan keupayaan sambungan pintar 5G dari segi lebar jalur paut naik, kependaman dan ketepatan lokasi. Sebagai contoh, dalam domain pembuatan pintar, Huawei menggunakan teknologi Super Uplink bagi menyediakan kelajuan paut naik gigabit untuk muat naik video HD. Bagi senario yang memerlukan operasi dan kawalan jarak jauh, seperti pelabuhan, teknologi sambungan pintar 5G Huawei memperkenalkan ciri-ciri seperti pra-penjadualan dan slot mini bagi mengurangkan kependaman kepada 20ms dan menggantikan 90% tenaga kerja manual dengan operasi automatik. Hasil daripada UTDOA dan lebar jalur yang lebih tinggi, sambungan pintar 5G Huawei dapat menyokong ketepatan lokasi tahap-submeter untuk pembuatan pintar, meningkatkan kecekapan pengeluaran dan pengurusan di taman industri.

Berdasarkan seni bina AI tiga lapisan yang terdiri daripada elemen rangkaian, rangkaian dan awan, rangkaian IP pintar Huawei memudahkan penaiktarafan kampus, WAN dan rangkaian pusat data kepada Versi 2.0.

Penyelesaian CloudCampus 2.0 Huawei membawa rangkaian kampus ke era gigabit, menyediakan mana-mana aplikasi dengan sambungan gigabit melalui sebarang peranti dan membolehkan penjadualan pintar untuk sumber rangkaian. Penyelesaian CloudWAN 2.0 membawa kecerdasan kepada rangkaian WAN. Dengan CloudWAN 2.0, sinergi dapat dicapai antara awan dan rangkaian, lalu memenuhi keperluan terhadap peranti yang berbeza. CloudFabric 2.0 mendayakan kehilangan paket sifar dalam rangkaian pusat data dan meningkatkan kecekapan pengkomputeran dan storan AI sebanyak lebih 30%, bagi membantu rangkaian pusat data menjadi pintar.

Huawei mencadangkan strategi rangkaian semua-optik untuk era F5G dan melancarkan tiga penyelesaian rangkaian semua-optik pintar.

Penyelesaian pertama ialah penyelesaian Campus OptiX. Campus OptiX menawarkan akses lebar jalur tinggi bagi memenuhi keperluan kampus untuk perkhidmatan baharu seperti kamera 4K dan VR/AR.

Penyelesaian kedua ialah Single OptiX. Penyelesaian ini dapat memenuhi keperluan penghantaran pada kadar berbeza sekali gus meningkatkan kecekapan dengan banyaknya.

Penyelesaian ketiga ialah DC OptiX. Kakitangan IT boleh menggunakan DC OptiX dengan hanya satu klik, menjadikannya penyelesaian pasang-dan-main untuk senario perusahaan.

Melalui strategi ini, Huawei komited untuk memperluaskan sambungan optik ke pinggir rangkaian dan membawa pengalaman perkhidmatan yang terbaik kepada setiap individu, kediaman dan organisasi.

Penyelesaian ADN Huawei sasar perusahaan

Penyelesaian ADN Huawei membawa kecerdasan kepada rangkaian. Dengan mengintegrasikan AI ke dalam elemen rangkaian, rangkaian dan awan, rangkaian ADN Huawei menyusun sendiri, memulihkan sendiri dan mengoptimumkan sendiri. Penyelesaian ini akan menjadikan perkhidmatan industri digital dan operasi hiper-automatik suatu kenyataan.

Elemen rangkaian + AI: AI diaplikasikan bagi menaik taraf elemen rangkaian tradisional kepada elemen rangkaian digital, pintar, bagi membolehkan pengesanan data yang lebih tangkas dan pemprosesan setiap elemen rangkaian.

Rangkaian + AI: Huawei menggunakan AI untuk menakrifkan semula pengurusan rangkaian. Sistem pengurusan dan kawalan pintar membantu membina kembar digital rangkaian dan memberikan kawalan dinamik dan pengurusan rangkaian gelung tertutup, seperti penggunaan automatik, simulasi sebelum peristiwa, pengesahan selepas peristiwa, ramalan dan pencegahan serta pengoptimuman proaktif.

Awan + AI: Huawei menyediakan perkhidmatan latihan dan model AI berasaskan awan untuk rangkaian dan terus menaik taraf sistem perisian dan model AI yang telahpun dibenamkan ke dalam peralatan dan rangkaiannya. Ini meningkatkan dengann tekal rangkaian pemanduan autonomi dan menjadikan rangkaian lebih pintar.

Pelanggan Huawei daripada Lapangan Shenzhen, China Southern Power Grid dan SPD Bank berkongsi aplikasi sambungan pintar Huawei dalam sektor pengangkutan, elektrik dan kewangan.

En. Wang menyimpulkan ucapan beliau dengan berkata: “Sepanjang 40 tahun yang lalu, Huawei telah bekerjasama dengan semua pemegang kepentingan bagi menghubungkan yang tidak terhubung dan membina dunia yang terhubung sepenuhnya. Sepanjang 40 tahun akan datang, kami komited untuk membina Kembar Pintar industri dengan sambungan pintar.”

HUAWEI CONNECT 2020 ialah acara utama tahunan yang dianjurkan oleh Huawei untuk industri ICT global dan diadakan di Shangai mulai 23 hingga 26 September 2020. HUAWEI CONNECT ialah platform terbuka yang diwujudkan untuk membantu pelanggan dan rakan kongsi kami menavigasi perubahan ini, berkongsi pengalaman dan menjalin kerjasama bagi mencipta nilai baharu. Di acara tahun ini, kami akan meneroka trend dan peluang dalam pendigitan industri; mempamerkan teknologi, produk dan penyelesaian ICT termaju; memberikan anda pandangan pakar mengenai hasil inovasi bersama; dan berkongsi amalan terbaik dalam transformasi digital. Matlamat utama kami adalah untuk membina ekosistem industri terbuka dan baik yang akan memberi manfaat kepada semua pemegang kepentingan dan mencipta nilai baharu untuk semua industri. Untuk maklumat lanjut, sila kunjungi:

Foto – https://photos.prnasia.com/prnh/20200924/2927780-1?lang=0

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services

Source: PRNEWSWIRE


ASUS ROG Phone Kini Rasmi Di Pasaran Tempatan, Harga Bermula RM 3,499

ASUS hari ini secara rasminya telah melancarkan telefon pintar ‘gaming’ terbaharu mereka iaitu ASUS ROG Phone untuk pasaran tempatan yang mana dilihat hadir dengan sebilangan ciri menarik.

Pelancaran yang berlangsung di Battle Arena, Jaya Shopping Centre mendedahkan bahawa telefon yang menakjubkan ini dijana oleh cip pemproses Qualcomm Snapdragon 845 Mobile Platform dengan 10nm, 64-bit Octa-core.

Telefon ini hadir dengan kadar kelajuan 2.96GHz yang mana lebih laju daripada kebanyakan pemproses Snapdragon 845 di pasaran dan juga cip grafik Adreno 630 yang dikatakan cip grafik paling berkuasa daripada Qualcomm setakat ini.

Dalam pada itu, ROG Phone juga dilengkapi RAM sebesar 8GB yang mana didatangkan dengan pilihan storan dalaman sebesar 128GB dan 512GB. Ia turut didatangkan dengan sistem operasi Android Oreo 8.1 bersama bateri sebesar 4,000mAh yang menyokong fungsi pengecasan pantas (Quick Charge 4.0).

Dari segi keupayaan penggambaran, ROG Phone disertakan dengan gabungan dwi piksel 12MP dan 8MP. Manakala, dibahagian hadapan pula ia dilengkapi dengan lensa sebesar 8MP.

Telefon ini juga turut disertakan dengan beberapa ciri khas seperti Game center yang mana ia boleh memaparkan tahap GPU, CPU, berapa RAM yang digunakan dan berapa storan yang digunakan.

Lebih menariknya lagi, telefon ini juga mempunyai X Mode yang mana jika mode ini diaktifkan, paparan Wallpaper akan bertukar menjadi Flame Red dan tiada sebarang gangguan akan berlaku ketika bermain game.

Telefon ini turut dilengkapi dengan Game cooling system di bahagian dalam. Ia juga disertakan dengan kipas penyejuk yang boleh ditanggalkan yang dikenali sebagai Aero Active Cooler yang mana tetapan boleh dilakukan pada Game Center.1

Di Malaysia, ROG Phone dengan 8GB RAM dan 128 storan ditawarkan pada harga RM3,499 manakala model 8GB RAM + 512 ROM pula ditawarkan pada harga RM3,999 – pakej pembelian termasuk Aero Active Cooler & ROG Phone Case.

Bagi yang berminat, anda boleh membuat pra-tempahan untuk model ini bermula HARI INI sehingga 4 November depan! Dapatkannya daripada pengedar sah ASUS Malaysia atau juga boleh dibeli secara dalam talian menerusi laman e-dagang Lazada dan Shopee – berpeluang menerima ganjaran menarik termasuk GAMEVICE yang bernilai RM349.

Lebih istimewa lagi, telefon ini juga boleh dipadankan dengan beberapa aksesori seperti Twinview Dock, ASUS WIGIg Display Dock dan banyak lagi aksesori lain yang juga boleh dibeli secara berasingan dengan harga bermula RM199. Ketersedian adalah pada November kelak eksklusif di laman e-dagang Lazada.


WhatsApp Sedang Menguji Ciri Perkongsian Status Ke Facebook

Menurut laporan dari The Verge, WhatsApp sedang menguji ciri baharu mereka, yang membolehkan pengguna berkongsi status dari WhatsApp ke Facebook atau aplikasi yang lain seperti Instagram, Gmail dan Google Photos.

Ciri perkongsian status ini walaupun akan memudahkan pengguna WhatsApp, tetapi ramai juga yang akan risau bahawa privasi serta keselamatan data akan terdedah secara tidak sengaja. Apa yang boleh dipercayai, pihak WhatsApp akan lebih mengawasi soal keselamatan pengguna mereka.

Status WhatsApp adalah ciri Stories dalam Instagram yang membolehkan anda berkongsi gambar, teks dan video pada profil anda, dan ia akan hilang dalam masa 24 jam.


Nikmati 61GB Internet PERCUMA Dengan Jualan Gegar GIGA HotlinkMU!

Pelanggan Hotlink kini boleh menikmati Internet berkelajuan tinggi 61GB PERCUMA, SEPANJANG HARI sebagai sebahagian daripada Jualan Gegar GIGA HotlinkMU sempena bulan kemerdekaan ini.

Apa yang perlu anda lakukan ialah membeli mana-mana HotlinkMU GIGA Deals secara eksklusif di aplikasi Hotlink RED, dan dengan serta-merta menikmati data percuma untuk SEMUA keperluan Internet, pada bila-bila masa tanpa batasan atau sekatan.

Untuk membeli HotlinkMU GIGA Deals, anda hanya perlu:

Maklumat rasmi, boleh layari Hotlink.


Jualan Nokia 6 Bermula 19 Januari…Tetapi Di China

Sudah tidak sabar rasanya untuk melihat Nokia 6 yang baru sahaja beberapa hari lalu diperlihatkan di laman web Nokia. Peranti itu menandakan kemunculan semula jenama Nokia di dalam pasaran peranti pintar dan sebagai tanda peralihan dari sistem operasi Windows Mobile ke Android.

Nokia 6 hanya dijual di China, lantas menyukarkan proses untuk mendapatkan peranti ini. JD COM pula sudah dilantik menjadi wakil jualan eksklusif dan sekarang ini mereka sudah pun mengambil pra-tempahan atas talian untuk Nokia 6.

Bagi mereka yang berimpian mendapatkan Nokia 6, tidak perlu terlalu risau kerana pasti ada pihak ketiga akan cuba membawa masuk peranti eksklusif ini ke dalam pasaran tempatan, seperti senario yang boleh dilihat pada peranti Xiaomi Mi MIX yang kini boleh dibeli di sini.


Instant Heart Rate

Instant Heart Rate secara automatik akan mengira kadar degupan jantung secara digital dan dalam masa yang sama dapat memantau tahap kesihatan seharian anda. Sebelum memulakan aplikasi ini, anda perlu mengisi pengenalan diri terlebih dahulu seperti nama, umur, jantina, berat badan dan juga ketinggian. Jika membuat pemeriksaan jantung di klinik mahupun hospital, aplikasi ini secara automatik akan menyimpan data tersebut bagi memudahkan pengguna untuk membuat rujukan semula.

Menarik aplikasi Instant Heart Rate ini, keputusan yang diperolehi akan dipaparkan di dalam bentuk carta pai bagi memudahkan anda untuk membacanya dan anda juga boleh memilih untuk dipaparkan pada setiap hari, minggu mahupun bulan.

Muat Turun：


Samsung Lancarkan Galaxy A42 5G Bagi Pasaran Tempatan!! – Dijual Pada Harga RM1599!!

Samsung Malaysia Electronics dengan bangganya mengumumkan keluaran terbaharunya dan untuk julung-julung kalinya di Malaysia, telefon pintar 5G dalam keluarga Galaxy A; Galaxy A42 5G. Telefon pintar ini sarat dengan inovasi keperluan harian yang paling dititikberatkan oleh para pengguna, iaitu Skrin yang AWESOME, Kamera yang AWESOME dan Bateri yang AWESOME, yang membolehkan setiap pengguna menikmati ciri-ciri utamanya pada nilai yang besar.

Reka bentuk rapi yang diperbuat untuk keselesaan, warna Galaxy A42 5G ternyata lebih menyerlah dengan kemasan kilatan premium yang hadir dalam dua warna, iaitu Prism Dot Black (Hitam) dan Prism Dot Gray (Kelabu).  Struktur lengkungan yang dipertingkatkan menjadikannya mudah dipegang selain membolehkan navigasi skrin yang mudah.

Peranti ini hadir dengan paparan Infiniti-U 6.6 inci Galaxy A42 5G ketika menonton video yang anda gemari, melakukan tugas berbilang mahupun ketika bermain. Disokong oleh teknologi Super AMOLED, kandungan harian anda bakal memberikan penampilan yang terbaik — Besar, terang dan cantik.

Ia juga turut hadir dengan ciri Kamera Kuad berbilang fungsi yang berkuasa, menjadikan tangkapan dan rakaman detik penting begitu mudah dan menawan. Dengan Kamera Utama 48MP yang beresolusi tinggi, anda bukan sahaja boleh mengambil foto yang lebih jelas pada waktu siang, malah juga mengambil foto yang lebih terang pada waktu malam. Kamera Ultra Lebar 8MP membolehkan anda mengambil gambar panorama ultra lebar yang imersif, seakan penglihatan manusia dan hanya memerlukan sedikit pergerakan kamera untuk mendapatkan gambar landskap bandar yang sempurna. Sementara itu, Kamera Makro 5MP (40mm) dan Kamera Kedalaman 5MP berupaya menangkap butiran terperinci objek jarak dekat dan mewujudkan kesan kabur latar belakang di sekitar subjek.

Tidak dilupakan, Kamera Swafoto 20MP, yang menghasilkan swafoto hangat membara, memberikan anda latar belakang kabur yang lembut agar anda sentiasa kelihatan menakjubkan!

Galaxy A42 5G dilengkapi pemproses Octa-Core canggih sehingga 8GB RAM dan bateri berkuasa 5,000 mAh. Nikmati storan dalaman sebanyak 128GB dan sokongan MicroSD sehingga 1TB untuk merakamkan dan menyimpan semua video dan foto yang ingin anda abadikan tanpa perlu bimbang tentang kehabisan ruang simpanan. Keupayaan pengecasan pantas 15W memastikan jangka hayat bateri dapat diisi semula dengan cepat, meminimumkan jumlah masa henti yang dihabiskan untuk menunggu bateri telefon anda dicaskan semula.

Miliki Galaxy A42 5G dari 27 November 2020 dengan harga pasaran yang disyorkan sebanyak RM1,599 di Samsung Experience Store, pengedar-pengedar sah atau e-store kami yang mengambil bahagian.

Untuk maklumat lanjut, sila layari:


Inovasi PDI Menghubungkan Kemudahan dan Ekosistem Industri Petroleum

Syarikat ini mengurangkan kerumitan dengan membolehkan automasi dan pengalaman pelanggan yang lebih baik

ATLANTA, 25 Mei 2021 /PRNewswire/ — PDI (www.pdisoftware.com), sebuah penyedia perisian terkemuka global untuk industri kemudahan runcit dan borong petroleum, hari ini mengumumkan bahawa ia berhasrat untuk melabur lebih $100 juta dalam tempoh lima tahun akan datang untuk mendorong inovasi, meningkatkan pengalaman pelanggan dan menghubungkan ekosistem perisian industri tersebut—memberikan penyelesaian baharu yang mendorong seluruh industri untuk maju ke hadapan.

“PDI telah memperkukuhkan portfolionya, menyatukan peningkatan yang menggunakan data masa nyata dan perisian penyambungan yang menjadi asas bagi kejayaan berterusan industri ini,” kata Rohit Mehra, Naib Presiden Rangkaian Infrastruktur IDC. “Ia adalah serba lengkap untuk mencipta pengalaman pengguna yang meluas dan terhubung yang akan membantu pelanggan meningkatkan skala dengan selamat.”

PDI menyedari cabaran yang dihadapi pengendali disebabkan kekurangan masa, sumber, automasi dan alat untuk menyampaikan pemahaman atas permintaan. Penyelesaian baharu, integrasi yang lebih ketat dan inovasi yang lebih pantas merupakan keutamaan teratas bagi PDI. Kemas kini terkini yang ketara merangkumi:

Pelanggan PDI telah pun memanfaatkan teknologi baharu ini. Peruncit petrol terkemuka Applegreen yang beroperasi di Eropah dan A.S., bergantung pada PDI untuk penyelesaian ERP, Harga Bahan Bakar dan Keselamatannya. “Pasaran bahan api amat mencabar pada tahun ini dan kami sememangnya sangat memerlukan alat untuk memenuhi janji kami iaitu ‘harga bahan bakar yang sentiasa rendah’ kepada pelanggan kami,” kata Lee O’ Connor, Ketua Bahan Bakar dan Analitik Runcit Applegreen, Ireland. “Penyelesaian Harga Bahan Bakar PDI adalah mudah untuk diintegrasikan dan dilaksanakan dengan sistem sedia ada kami serta memberikan gambaran tentang turun naik harga yang membantu dalam memenuhi janji kami.”

“Mewujudkan pengalaman pelanggan yang lebih lancar dan menjadikannya lebih mudah untuk menjalankan perniagaan dengan PDI merupakan keutamaan kami,” kata Jimmy Frangis, Ketua Pegawai Eksekutif PDI. “Kami banyak melabur di dalam warga kerja dan perisian kami untuk membantu pelanggan kami membawa kemudahan dan tenaga ke seluruh dunia.”

Frangis akan berkongsi strategi inovasi PDI semasa Siaran Langsung “Spark: Memperkasakan Kemungkinan” pada 8 Jun 2021 pukul 10:30 pagi waktu EDT.

Ketahui lebih lanjut di ppreftware.com/spark.

Tentang PDI Perisian Professional Datasolutions, Inc. (PDI) membantu perniagaan dan jenama meningkatkan jualan, beroperasi dengan lebih cekap dan selamat serta meningkatkan pembuatan keputusan yang kritikal. Sejak tahun 1983, PDI dengan bangganya telah berkhidmat dalam industri kemudahan runcit dan borong petroleum. Lebih 1,500 buah syarikat yang mewakili lebih 200,000 lokasi di seluruh dunia, bergantung kepada penyelesaian dan kepakaran PDI untuk memberikan kemudahan dan tenaga ke seluruh dunia. Untuk maklumat lanjut tentang PDI, sila layari www.pdisoftware.com.

Untuk maklumat lanjut, sila hubungi: Erin Farrell Talbot, Farrell Talbot Consulting, Inc. 917-232-9309 I erin@farrelltalbot.com

Logo – https://ering.com.my/wp-content/uploads/2021/05/inovasi-pdi-menghubungkan-kemudahan-dan-ekosistem-industri-petroleum.jpg

Source: Professional Datasolutions, Inc.

Keywords:  Computer Software Computer/Electronics Oil/Energy Retail Utilities Future Events

Source: PRNEWSWIRE


Pra-Tempahan OPPO Reno Bermula 17 ~ 27 Mei 2019 – Tawar Hadiah Eksklusif Bernilai RM437!

Korang semua mesti dah tahu kan OPPO Reno bakal dilancarkan di pasaran tempatan pada 16 Mei 2019. Manakala, edisi OPPO Reno 10x Zoom pula bakal mendarat pada 27 Mei 2019 kelak. Menariknya, pelancaran turut diserikan dengan kehadiran Neelofa dan Owen Yap.

Memandangkan harga OPPO Reno bakal diumumkan esok, OPPO Malaysia hari ini berkongsi berita gembira untuk semua dengan memaklumkan bahawa pra-tempahan untuk OPPO Reno dibuka bermula 17 sehingga 27 Mei 2019.

Bagi yang berminat, pra tempahan boleh dibuat menerusi beberapa saluran berbeza termasuk OPPO Concept Store, pengedar-pengedar rasmi OPPO, OPPO Online Store, Lazada dan Shopee.

Setiap pra-tempahan didatangkan dengan hadiah eksklusif bernilai sehingga RM437. Termasuk Smart Battery Casing (RM199) , jaminan waranti tambahan (12 bulan) dan pelindungan skrin (12 bulan) yang bernilai RM238!


[ Promosi Raya ] Nikmati Tawaran Diskaun Sehingga 31% Apabila Menggunakan MayBank QRPay – Mulai Sekarang Hingga 4 Julai

Sempena menyambut ketibaan bulan Puasa dan Ramadhan, MayBank telah mengadakan tawaran promosi diskaun bagi mengalakkan orang ramai lebih banyak menggunakan pembayaran menerusi e-dompet.

Mulai sekarang hingga 4 Julai 2019, pengguna yang membuat bayaran menerusi MayBank QRPay akan menerima tawaran diskaun sebanyak 31% dengan memasukkan kod RAYA atau GAYA.

Sekiranya tiada akaun MayBank, boleh juga menggunakan MayBank MAE. [ Klik Sini ]

Senarai penjual terpilih dalam kod [ RAYA ], anda boleh nikmati diskaun sebanyak RM10, setiap pengguna boleh menggunakan dua kali.

Senarai penjual terpilih dalam kod [ GAYA ], anda boleh nikmati diskaun sebanyak RM20, setiap pengguna boleh menggunakan dua kali.


Samsung Galaxy A60 Diperkenal – Terbina Dengan Tiga Kamera Utama + Paparan Berlubang

Samsung kini menambah lagi pewaris baru dalam siri Galaxy A menerusi kemunculan Samsung Galaxy A60. Galaxy A60 tampil dengan reka bentuk segar di samping spesfikasi lebih terkini.

Galaxy A60 dilengkapi rekaan skrin berlubang yang didatangkan dengan paparan LCD berukuran 6.3″ FHD+. Nisbah skrin-ke-badan adalah sebanyak 92% dan diameter lubang pada skrin bersaiz 4.8mm (lebih kecil berbanding HONOR View20 & Samsung Galaxy A8s).

Ia dijana oleh cip pemproses Snapdragon 675, dibantu GPU Adreno 612 bersama memori 6GB RAM + 128GB ROM. Galaxy A60 mempunyai tiga kamera utama 32MP (f/1.7) + 8MP (f/2.2) + 5MP (f/2.2) disamping kamera swafoto 32MP.

Melengkapinya, bateri berkapasiti 3,500 mAh dan pengimbas cap jari fizikal pada bahagian belakang peranti. Galaxy A60 ditawarkan di China pada harga harga CNY1,999 (~kira-kira RM1,236). Buat masa ini, tiada maklumat mengenai harga untuk pasaran tempatan, mungkin kita akan mengetahuinya kelak.


Ryan Ding: 5G Menerangi Masa Depan

SHENZHEN, China, 19 Februari 2021 /PRNewswire/ — Di sesi pra-taklimat media dan juruanalisis dalam talian Huawei untuk MWC Shanghai 2021, Ryan Ding, Pengarah Eksekutif dan Presiden Carrier Business Group menyampaikan ucapan dasar bertajuk “5G Menerangi Masa Depan” (“5G Lighting up the Future”).

“2020 merupakan tahun yang sukar. Sepanjang tempoh ini, Huawei bekerjasama erat bersama pelanggan kami,” En. Ding memulakan ucapan. Pada tahun 2020, Huawei menyokong operasi stabil yang melibatkan 300 rangkaian merentas lebih daripada 170 negara dan membantu operator menyediakan perkhidmatan dalam talian serta meminimumkan impak pandemik terhadap perniagaan mereka. Melalui jalinan kerjasama dengan Huawei, operator dapat menarik 22 juta pengguna jalur lebar kediaman tanpa wayar baharu di seluruh dunia. Hasil daripada kerjasama ini, orang ramai dapat mengakses perkhidmatan teleperubatan dan bekerja dari rumah dengan mudah.

5G membangun lebih pantas daripada yang kami jangkakan. Lebih daripada 140 rangkaian 5G komersial telah digunakan di 59 negara. Menurut Ding, lebih 50% daripada rangkaian ini dibina oleh Huawei. Ekosistem berkenaan juga semakin matang. Di China, lebih daripada 68% telefon pintar yang dihantar pada tahun 2020 merupakan telefon 5G. Lebih daripada 200 modul 5G dan peranti industri kini tersedia, bagi menyokong aplikasi 5G dalam rangkaian industri yang luas.

Ryan Ding: 5G Lighting up the Future

Huawei membantu operator membina rangkaian terbaik. Menurut laporan tahun 2020 daripada pihak ketiga, termasuk IHS, P3, OpenSignal dan Meqyas, rangkaian 5G terbaik di Seoul, Amsterdam, Madrid, Zurich, Hong Kong dan Riyadh kesemuanya merupakan rangkaian yang dibina oleh Huawei. Ding menegaskan bahawa pengalaman rangkaian yang hebat menjadi asas kejayaan perniagaan dan kesemua 6 bandar ini baru sebahagian kecil daripada yang sebenarnya dari segi inovasi kolaboratif kami bersama operator. Sebagai contoh, dengan menggunakan 64T64R AAUs Huawei dan algoritma berbilang antena yang utama, LG U+ mencapai kecekapan spektrum yang lebih tinggi dan pengalaman rangkaian lebih baik sebanyak lebih 25% berbanding operator lain. Dengan Blade AAU Huawei, yang boleh beroperasi menerusi Sub3G mahupun C-Band, Sunrise dapat memendekkan masa pemerolehan tapak daripada 24 bulan kepada 6 bulan dan merupakan satu-satunya operator dengan 5 penarafan cemerlang berturut-turut di Switzerland.

5G menjadi sebahagian daripada proses pengeluaran teras dalam industri-industri. Menuju ke hadapan, En. Ding benar-benar yakin terhadap prospek penggunaan aplikasi industri 5G berskala besar pada tahun 2021.

Aplikasi 5G telahpun digunakan dalam lebih daripada 20 industri, termasuk pengilangan, rawatan kesihatan, pendidikan dan logistik. Ding menunjukkan contoh-contoh di China yang mana aplikasi industri 5G sudahpun membuktikan nilainya seperti dalam perlombongan arang batu, pembuatan keluli dan pengilangan, yang mana penerimaan 5G telah menjadikan pengeluaran lebih selamat, lebih pintar dan lebih cekap, menurut Ding. Ding menekankan bahawa, “5G bukan lagi untuk pengamal awal, ia meningkatkan kehidupan harian kita. Tahun 2021 akan menjadi tahun pertama dengan aplikasi industri 5G secara besar-besaran. Operator akan memerlukan keupayaan baharu dalam perancangan, penggunaan, penyelenggaraan, pengoptimuman dan operasi rangkaian demi mencapai “0 ke 1″ dan mengulangi kejayaan daripada 1 menjadi banyak. Huawei akan mengadakan pameran dan perbincangan mendalam mengenai topik-topik ini bersama pemegang kepentingan industri secara dalam talian dan luar talian di MWC Shanghai akan datang. Kami akan tetap berinovasi bagi membantu pelanggan kami membina rangkaian 5G yang terbaik dan mencapai kejayaan perniagaan yang lebih besar.”

Keywords: Computer/Electronics Telecommunications Telecommunications Equipment Trade show news

Source: PRNEWSWIRE


Spesifikasi Samsung Galaxy Note 20+ Terdedah?? Betul Ke Ni?

Disebalik keterujaan menantikan ketibaan peranti siri Samsung Galaxy Note 20, ada sesuatu yang menarik apabila spesifikasi Galaxy Note 20+ telah terdedah.

Menerusi satu tweet dari akaun i ice universe, memperlihatkan spesifikasi peranti ini.

Peranti ini dikatakan bakal hadir dengan kamera utama 108MP + 13MP + 12MP dan tampil dengan laser focus sensor. Ia juga turut dihadirkan dengan zum 50x sahaja.

Sejauh manakah kebenarannya? Perlu kita nantikan ketika ia dilancarkan nanti.


Samsung Menjalin Kerjasama dengan Media Prima bagi Mengukuhkan Hubungan Jenama Galaxy J7 Prime

Samsung telah menjalin kerjasama dengan Rangkaian Televisyen Media Prima, platform media terbesar di Malaysia, sebagai Penaja rasmi “2016-2017 Park Bo Gum Asia Tour in Kuala Lumpur”, acara bertemu peminat yang paling dinanti-nantikan oleh semua peminat bintang Korea ini.

Kempen ini bertujuan mempromosikan Galaxy J7 Prime yang terkini dan menyampaikan kesedaran jenama kepada warga muda Malaysia. Kempen ini menyaksikan integrasi yang mantap antara kandungan berjenama dan pengalaman secara langsung melalui platform penyiaran, di lokasi, dalam talian dan juga media sosial. Perkongsian ini bertujuan membantu mengukuhkan lagi hubungan antara Samsung dengan warga bandar di Malaysia.

Galaxy J7 Prime merupakan perlambangan sebenar bagi apa yang menyeronokkan, canggih dan bergaya dalam kalangan anak muda hari ini.


Let’s Study! Bahasa Inggeris Senang Jek!

Walaupun cuti sekolah sudah bermula, tetapi jangan habiskan masa hanya bermain sahaja. Mari kita kukuhkan bahasa Inggeris dengan aplikasi dari platform Android dan iOS, let’s study!

Sukar untuk menguasai Bahasa Inggeris? Tidak perlu risau, aplikasi English Senang Jek! boleh mengajar seluruh ahli keluarga dalam pelajaran cara interaktif untuk memahami bahasa Inggeris dengan mudah. Menariknya, ia terbahagi kepada beberapa tahap yang sesuai untuk kanak-kanak, murid-murid sekolah rendah / menengah, pelajar institusi tinggi ataupun orang dewasa yang ingin belajar bahasa Inggeris.

Aplikasi English Senang Jek! membolehkan pengguna belajar dengan cara bina kata ataupun hubung kata antara bahasa Inggeris dengan bahasa Melayu. Bukan itu sahaja, mengulang kaji juga disediakan dan anda boleh membuat latihan untuk membantu mengingati ejaan dengan betul. Jadi, cabarlah diri dengan skor tertinggi dengan kemahiran bahasa Inggeris.

Tidak dinafikan, bahasa Inggeris adalah bahasa yang sangat penting buat masa sekarang. Jadi, kepada anda yang mempunyai anak-anak berumur 3 tahun hingga 10 tahun, apa kata anda mencuba aplikasi yang diberi nama Fun English Language Learning. Ia dapat meningkatkan tahap pembelajaran anak-anak anda di dalam penggunaan bahasa Inggeris dengan cara membaca, bercakap dan juga mengeja.

Aplikasi ini telah dihasilkan oleh pakar-pakar pembelajaran bahasa untuk kanak-kanak berumur 3 tahun hingga 10 tahun, di mana Fun English Language Learning dapat membantu merangsang pertumbuhan dan perkembangan kanak-kanak di peringkat rendah.

Ingin belajar bertutur di dalam bahasa Inggeris, tetapi tidak tahu aplikasi apa yang perlu dimuat turun? Usah risau, satu aplikasi untuk memudahkan anda bertutur di dalam bahasa Inggeris kini boleh dimuat turun secara percuma.

Menariknya aplikasi yang diberi nama Hello English ini, ia menyediakan beberapa kaedah pembelajaran seperti membaca, menulis, mendengar dan juga bercakap. Malah latihan juga akan diberikan kepada anda.

Selain boleh digunakan secara offline, Hello English menggunakan lebih daripada 10 ribu perkataan daripada kamus. Kini anda boleh berbual dengan guru-guru yang mengajar, serta bertanyakan soalan mengenai tatabahasa dan terjemahan dengan lebih mudah dan cepat.


Rekaan Lenovo Pad Pro 2021 Terdedah?? Hadir Dengan Skrin 90Hz??!!

Lenovo secara rasmi telah menggoda peranti tablet canggih barunya yang mana ia telah didedahkan di laman sesawang Weibo. Peranti yang dikenali sebagai  Lenovo  Pad Pro 2021 bakal disertakan dengan skrin OLED 90Hz dengan sokongan untuk HDR10 dan DolbyVision. Menariknya, ia mempunyai kecerahan 600 nits, ia akan membawa sijil TÜV Rheinland untuk keselamatan mata, dan akan menampilkan resolusi 2560 x 1600 px.

Dari segi kuasa dalaman, ia disertakan dengan  Snapdragon 870 dan menjalankan versi Windows 10 yang diubah suai untuk pemproses ARM.

Menurut imej yang terdedah, ia hadir dengan rekaan seakan sama seperti  iPad Pro moden. hadir dengan bezel nipis yang menyembunyikan satu kamera menghadap ke depan, output quad-speaker, slot kad microSD, dan ia mungkin menawarkan butang kuasa dengan pengimbas cap jari tertanam.


Rekaan HONOR X10 Diperlihat Menerusi Poster Pelancaran!!!

HONOR bakal merasmikan satu lagi peranti terbaharunya yang dikenali sebagai HONOR X10 pada 20 Mei ini. Namun, apa yang menariknya, pada poster pelancaran, ia telah menampilkan rekaan penuh peranti ini!!

Jika dilihat daripada poster tersebut memperlihatkan rekaan peranti ini tampil dengan rekaan pop-up camera yang sekaligus memberikan paparan penuh kepada peranti ini.

Namun, kita masih tidak mengetahui spesifikasi rasminya, tetapi desas desus menyatakan bakhawa ia mungkin hadir dengan pemporses Kirin 820 5G dengan padanan 6GB RAM dan storan sebesar sehingga 128GB.

Apa pun, sama-sama kita nantikan kehadiran peranti ini.


Google Pixel 4XL Ditabal Skrin Terbaik Oleh DisplayMate – Catat Skor A+!!!

Baru sahaja dilancarkan dan kini Google Pixel 4XL kini telah ditabalkan sebagai skrin terbaik oleh DisplayMate. Menariknya, ia mendapat skor A+!!!

Menariknya, menerusi ujian tersebut, skrin Pixel 4XL tampil dengan Wide Gamut yang terbaik khususnya ketika menonton kandungan 4K UHD dan mempunyai standard DCI – P3.

Lebih menarik, ia tampil dengan resolusi QHD+ yang pastinya memberikan paparan terbaik kepada penonton.

Tahniah Google Pixel 4XL!!!

Artikel Berkaitan:


Aplikasi Cool: Flychat

Kami nak kongsikan satu aplikasi yang pasti akan memudahkan anda. Aplikasi Flychat yang akan kami perkenalkan ini akan menyelesaikan masalah membalas mesej ketika anda sedang sibuk dengan kerja atau permainan lain di smartphone anda.

Flychat menjadi aplikasi penghubung di antara anda yang sedang menggunakan aplikasi lain kepada aplikasi mesej seperti WhatsApp, WeChat, Messenger dan lain-lain. Di dalam aplikasi Flychat, anda boleh menetapkan aplikasi mesej yang anda mahu integrasikan dengan Flychat, contohnya apabila mesej dari rakan anda sampai ketika anda sedang bermain permainan, mesej tersebut akan dipaparkan dalam bentuk bubble dan akan terapung di tepi skrin. Anda boleh tap bubble tersebut dan membalas mesej rakan anda tanpa perlu keluar dari aplikasi permainan.

Aplikasi ini boleh diintegrasikan bersama aplikasi WhatsApp, Telegram, Hangouts, Line, Skype, Twitter, Threema, Textra, Facebook Messenger, Plus Messenger, Google Messenger dan Slack. Flychat ditawarkan secara percuma untuk pengguna Android sahaja.


Gajet Cool, Skrin Mudah Alih 24 Inci

Projektor SPUD adalah paparan pop-up spontan yang boleh digunakan bersama-sama telefon pintar, komputer riba dan tablet. Projektor ini mempunyai berat kurang daripada 1kg dan boleh terbuka seperti payung. Arovia (pencipta & pengeluar) mengatakan ia boleh dibawa ke mana sahaja dan boleh dipasang dalam masa kurang 10 saat. Ianya dijual pada harga USD 499 (kira-kira RM 2097.55).

Kami rasakan peranti seperti ini mempunyai tarikan tersendiri kepada golongan profesional yang kerap bergerak dan melakukan pembentangan kerja, begitu juga dengan para pelajar. Malah jika pengeluar mampu menawarkan peranti ini pada harga sedikit rendah, kami yakin ianya akan menjadi salah satu alat bantuan mengajar yang bagus di sekolah-sekolah.


Lazada Umum Lee Min Ho Sebagai Duta Jenama Serantau!!!

Lazada mengumumkan kerjasamanya dengan selebriti lelaki terkemuka Korea Selatan, Lee Min Ho.  Menambahkan lagi seri sambutan Festival Beli-Belah 11.11.

Lee Min Ho dikenali oleh pembeli Lazada dengan personalitinya yang bersemangat, optimis dan  sering memberikan galakan kepada peminatnya. Beliau digemari oleh para peminatnya di rantau ini  kerana peranan utamanya dalam siri televisyen popular seperti Boys Over Flowers, City Hunter dan  baru-baru ini The King: Eternal Monarch.

Sebagai wajah yang terlibat dengan acara Beli-belah Lazada 11.11, Lee Min Ho akan membintangi  iklan televisyen yang memaparkan rutin hariannya ketika membeli-belah secara dalam talian. Beliau  menikmati kemudahan dan pelbagai jenis trend yang dapat memenuhi keperluan gaya hidupnya  mulai daripada fesyen, sukan, kecantikan serta produk untuk kesejahteraan diri.

Bagi kempen iklan pula, Lee Min Ho juga akan bekerjasama dengan duta jenama tempatan Lazada di  seluruh Asia Tenggara seperti Agnes Monica dan Verrel Bramasta (Indonesia), Ayda Jebat (Malaysia),  Kathryn Bernardo (Filipina), Bella Ranee Campen (Thailand) dan Chi Pu (Vietnam). Mereka akan  mempamerkan cara untuk menyebarkan keceriaan semasa membeli bungkusan yang membawa  kegembiraan ke dalam hidup mereka.


GEP Memenangi Penghormatan Tertinggi di Anugerah Kejayaan Perolehan Berprestij Asia Pasifik

– Memenangi Anugerah Projek Perundingan Perolehan kerana berjaya meraih penjimatan kos dari tahun ke tahun sebanyak puluhan juta sebagai pengeluar global yang terkemuka

– Mendapat pujian bagi gabungan integrasi strategi, perkhidmatan terurus dan penyelesaian teknologi bersepadu yang unik bagi transformasi perolehan

– Juga memenangi Anugerah Perisian Perolehan Terbaik serta disenarai pendek bagi Anugerah Projek Perundingan Perolehan di Anugerah Perolehan Dunia tahunan baru-baru ini

CLARK, N.J., 25 Nov., 2020 /PRNewswire/ — GEP, sebuah syarikat penyedia perisian dan perkhidmatan rantaian bekalan utama bagi syarikat Fortune 500 dan Global 2000 di seluruh dunia, mengumumkan kejayaan memenangi Anugerah Projek Perundingan Perolehan yang berprestij di Asia di Anugerah Kejayaan Perolehan Asia Pasifik 2020 yang diadakan di Shanghai baru-baru ini.

GEP telah menerima penghormatan perunding tertinggi bagi transformasi operasi pemerolehan sebuah syarikat pengeluar Fortune 500 yang menghasilkan penjimatan sebanyak puluhan juta sebagai keuntungan bersih daripada perbelanjaan sebanyak €700 juta. Kini, pada tahun keduanya, GEP telah menyumbang lebih 10% dalam penjimatan kos yang dirancang dan juga telah membuat peningkatan yang signifikan terhadap operasi perolehan pelanggan melalui perundingan, perkhidmatan terurus dan penyelesaian teknologi bersepadu. Melalui pendigitalan keseluruhan operasi perolehan pelanggan dengan GEP SMART, iaitu sebuah platform natif-awan dari peringkat pencarian hingga pembayaran yang terkemuka dalam industri, GEP telah mewujudkan papan pemuka masa nyata dan dipacu data (menara kawalan) untuk menghasilkan dan menjejak penjimatan.

“Anugerah ini merupakan pengiktrafan penting terhadap kemampuan GEP untuk mengintegrasikan perundingan, perkhidmatan terurus dan teknologi untuk meningkatkan prestasi kewangan syarikat global secara signifikan dan berterusan di seluruh Asia,” kata Michael Seitz, naib presiden, GEP Consulting, China. “Kami lebih teruja dengan tahun ketiga program ini kerana kami memanfaatkan pengurusan permintaan, jumlah kos pengurusan pemilikan dan perkongsian pembekal strategik untuk memacu pengurangan kos tambahan, kepuasan pengguna dan pematuhan untuk pelanggan kami.”

GEP ialah satu-satunya syarikat global yang menyediakan strategi perolehan dan rantaian bekalan, perkhidmatan terurus dan penyelesaian teknologi yang lengkap di bawah satu bumbung. Ia menjadikan kami sebagai satu penyelesaian menyeluruh bagi kebanyakan keperluan pelanggan-pelanggan kami. GEP menguruskan kira-kira $200 bilion dalam perbelanjaan untuk 300+ pelanggan kami di seluruh dunia bagi kategori langsung dan tidak langsung.

Anugerah Kejayaan Perolehan ini mengiktiraf pasukan dan projek perolehan korporat yang paling cemerlang di Asia. Pada tahun 2020, ia telah menarik ratusan penyertaan dari 13 negara di seluruh rantau ini. Anugerah ini diberikan sejurus GEP dinamakan sebagai finalis dalam Perundingan Perolehan Terbaik di Anugerah Perolehan Dunia ke-14 yang dihoskan oleh Pemimpin Perolehan di London baru-baru ini. Untuk mengetahui lebih lanjut tentang kemenangan GEP, sila layari https://www.gep.com/strategy/procurement-consulting.

Tentang GEP

GEP menghasilkan penyelesaian rantaian bekalan transformatif yang membantu perusahaan global menjadi lebih tangkas dan berdaya tahan, beroperasi dengan lebih cekap dan berkesan, memperoleh kelebihan daya saing, meningkatkan keuntungan dan meningkatkan nilai pemegang saham.

Pemikiran segar, produk inovatif, kepakaran domain yang tiada tandingan, pasukan yang pintar dan bersemangat — merupakan cara GEP SOFTWARE™, GEP STRATEGY™ dan GEP MANAGED SERVICES™ bersama-sama menghasilkan penyelesaian rantaian bekalan yang berskala, berkuasa dan berkesan buat julung kali. Pelanggan kami merupakan syarikat terbaik di dunia, termasuk ratusan pemimpin industri Fortune 500 dan Global 2000 yang bergantung pada GEP untuk mencapai matlamat strategik, kewangan dan operasi.

Sebagai peneraju dalam pelbagai Gartner Magic Quadrants, perisian natif awan dan platform perniagaan digital GEP telah memenangi anugerah dan pengiktirafan secara konsisten daripada penganalisis industri, firma penyelidikan dan agensi media, termasuk Gartner, Forrester, IDC, Pemimpin Perolehan dan Spend Matters. GEP juga kerap mendapat tempat teratas sebagai firma perundingan dan strategi rantaian bekalan dan penyedia perkhidmatan terurus yang terkemuka, antaranya daripada ALM, Everest Group, NelsonHall, IDC, ISG dan HFS Research.

Beribu pejabat di Clark, New Jersey, GEP juga memiliki pejabat dan pusat operasi di seluruh Eropah, Asia, Afrika dan Amerika. Untuk mengetahui lebih lanjut, sila layari www.gep.com.

Hubungan MediaDerek CreeveyPengarah, Media & Perhubungan AwamGEPTelefon: +1 732-382-6565E-mel: derek.creevey@gep.com

Logo – https://ering.com.my/wp-content/uploads/2020/11/gep-memenangi-penghormatan-tertinggi-di-anugerah-kejayaan-perolehan-berprestij-asia-pasifik.jpg

Source: PRNEWSWIRE


Rah Rah Russia Pusingan Kedua Akan Diadakan Di Dataran Pahlawan, Melaka

Pusingan pertama Rah Rah Russia telah diadakan di Sunway Carnival, Pulau Pinang pada pertengahan bulan ini. Seramai 100 pemain telah berentap dan hanya dua pasukan yang layak mendapat tempat di pusingan terakhir yang akan berlangsung di Sunway Pyramid pada 11 dan 12 Mei depan.

Sebelum tiba di pusingan akhir, Rah Rah Russia turut mengadakan jelajah dimana kali ini mengajak orang ramai sekitar Melaka untuk sertai pertandingan e-sukan ini. Bagi sesiapa yang ingin memenangi hadiah berupa wang tunai RM5,000 dan perjalanan menyaksikan FIFA World Cup 2018, mereka boleh mengasah bakat dengan bermain permainan bola sepak menggunakan konsol Playstation 4.

Buat masa ini, dua pasukan yang sedang menunggu di gelanggang akhir ialah Tyro_Dakota dan Marshmallow (solo). Ini bermakna lebih kurang enam pasukan lagi yang akan dipilih menerusi jelajah di:

Setiap juara pusingan yang layak untuk berada di pusingan terakhir akan membawa pulang hadiah wang tunai sebanyak RM2,000 secara pendahuluan. Manakala, juara keseluruhan akan menerima wang tunai bernilai RM5,000 dan dua tiket penerbangan ke Rusia untuk menyaksikan perlawanan bola sepak FIFA World Cup 2018. Sementara tempat kedua akan membawa pulang wang tunai RM3,000, manakala tempat ketiga keempat akan menerima RM1,000 setiap seorang.

Untuk menyertai Rah Rah Russia, anda boleh mendaftar di pautan RRRussia.


realme Pecah Rekod Ketika 4.4 Shopee Brands Festival!!! – Jenama Telefon Terlaris Ketika Itu!!

Baru sahaja menutup tirai 4.4 Shopee Brands Festival, namun realme tampak tidak menghentikan langkah cemerlangnya apabila telah memecahkan rekod jualan ketika festival tersebut berlangsung.

Ia mencatatkan rekod sebagai Nombor 1 Jualan  jenama telefon pintar pada hari tersebut. Bukan itu sahaa, realme 5 Pro dilihat menjadi model yang paling laris pada hari tersebut sementara realme C3 pula adalah jualan tertinggi bagi kategori pemula.

Selain itu, ealme 5 (3+32GB) dan ealme 5s (4+128GB) turut habis terjual ketika festival tersebut berlangsung. Tahniah diucapkan kepada realme!!!

r


[Zon Perbandingan] Realme 2, Vivo Y81, Redmi 6 & Samsung Galaxy J4+

Realme 2 baru sahaja dilancarkan pada 7 November lalu dan merupakan salah sebuah telefon pintar yang hadir dalam keluarga Siri Realme 2.

Telefon pintar kelas permulaan ini dilihat menampilkan rekaan lebih premium di samping menggunakan sistem operasi terkini di samping dilengkapi dwi kamera utama yang mengagumkan.

Oleh itu, in menjadikan telefon pintar ini sesuai dibandingkan dengan vivo Y81, Redmi 6 dan Samsung Galaxy J4+ yang mana masing-masing dilihat membawakan spesifikasi yang hampir setanding.

Baca juga :


OPPO Turut Melancarkan OPPO Enco W31 – Dijual Pada Harga RM299!!!

OPPO bukan hanya melancarkan OPPO A92, tetapi mereka turut melancarkan OPPO Enco W31 yang menrupakan sepasang earbuds dan dijual pada harga RM259.

Tampil dengan spesifikasi yang sangat baik apabila ia tampil dengan audio sebesar 7mm. ia turut disertakan dengan kawalan sesentuh pada earbuds tersebut.

OPPO W31 ini mampu bertahan sehingga 15 jam dan menggunakan USB-C.

Ada sesuatu yang menarik, apabila anda melakukan pra-tempahan, harga boleh membelinya pada harga hanya RM199.


AKAN DATANG!!! Nubia Red Magic 3 Bakal Diperkenalkan Di Malaysia – Peranti Gaming SD855 + 12GB RAM + 5,000mAh Bateri

Satu lagi berita baik khas kaki gaming!!! Peranti gaming Nubia Red Magic 3 yang sebelum ini telah dilancarkan di luar negara, kini mendapat pengesahan rasmi dari Nubia Malaysia menerusi Facebook mereka, ia bakal menjelang ke pasaran Malaysia.

Seperti ramai yang kenali, Red Magic 3 mempunyai tarikan menarik di mana ia hadir bersama cip pemproses Snapdragon 855 di bawah sokongan 12GB RAM dan 256GB ROM, di samping kipas penyejuk yang berpusing pada kadar 14,000 rpm bagi mengelakkan kepanasan semasa bermain permainan juga disediakan.

Red Magic 3 menggunakan paparan skrin 6.65 inci dengan fresh rate 90Hz, kamera tetap mengikut permintaan pasaran di mana 48MP dibekalkan dengan sokongan rakaman video 8K untuk kamera utama, sementara kamera swafoto beresolusi 16MP.

Ketahanan bateri tidak mengecewakan kerana bateri sebesar 5,000mAh bersama sokongan pengecasan pantas 27W jenis USB-PD telah disediakan dalam Red Magic 3. Khabar angin mengatakan peranti ini akan dijual pada harga RM1,899, adakah benar kita nantikan pengumuman rasmi dari pihak Nubia Malaysia.

[ SUMBER ]


Semua Saluran Astro Boleh Ditonton Sepanjang OGOS?!

Astro yang terpilih sebagai jenama popular di Putra Brand Awards buat kali ketujuh berturut-turut mengumumkan akses percuma ke lebih dari 150 salurannya kepada semua pelanggannya. Ia sebagai menghargai kepercayaan peminat yang membolehkannya merangkul anugerah emas dan semua saluran ini turut boleh di akses menerusi aplikasi Astro on the Go di peranti iOS atau Android anda.

Tontonan secara percuma di semua saluran Astro ini bermula dari 13 Ogos sehinga 31 Ogos 2016. Tunggu apa lagi, saksikan semua siaran terutama lintas langsung Olimpik Rio 2016, serta Liga Perdana Inggeris yang baru bermula. Untuk maklumat lanjut, layari laman web Astro atau follow sahaja mereka di Facebook dan juga Twitter.


Aplikasi Percuma di Google Play!

Tempoh hari eRing ada kongsikan dengan anda tentang aplikasi yang boleh dimuat turun secara percuma, hari ini kami ingin menambah lagi senarai aplikasi, permainan dan pek ikon yang ditawarkan di Google Play yang boleh anda muat turun sekarang secara percuma. Jadi, apa kata anda muat turun semua aplikasi yang disenaraikan di bawah, selepas itu anda pilih mana aplikasi yang sesuai dengan penggunaan anda.

Apa tunggu lagi, cepat sebelum anda kehabisan masa!!!


Jerayawara Siri HUAWEI Mate 30 Menawarkan Promosi Eksklusif – Sehingga 1 Januari 2020

Hey guys! Jerayawara siri HUAWEI Mate 30 sudah bermula hari ini dan akan tamat pada 1 Januari 2020, bertempat di HUAWEI Experience Store, Pavilion Elite. Pelbagai promosi menarik telah disediakan sempena acara jerayawara ini, jadi ramai-ramai berkunjung ke sana.

Dalam acara khas ini pengunjung berpeluang menerokai lebih mendalam lagi terhadap siri Mate 30, dengan ciri-ciri utama yang dibekalkan padanya. Kebolehan Slow-Mo dan Dark Room yang diketengahkan oleh siri baharu ini juga boleh diuji oleh pengunjung, kerana pihak HUAWEI akan sediakan 2 bilik bagi anda mencuba.

Apa yang lebih menarik, promosi turut ditawarkan khas 100 pelanggan pertama yang membeli siri Mate 30 akan mendapat PERCUMA seunit HUAWEI Freelace bernilai RM369 dan hadiah lain seperti HUAWEI SuperCharge Wireless Car Charger dan HUAWEI Care bernilai RM289. Tambahan lagi, ada lagi peluang untuk menangi produk HUAWEI dalam Special 2x Lucky Draw.

Maklumat lanjut, layari laman FB HUAWEI Mobile.


CES 2019: Kesempurnaan Pada Acer Swift 7

Acer baru-baru ini mengumumkan satu lagi komputer riba keluaran mereka yang sangat ringan dan nipis, iaitu Acer Swift 7 (SF714-52T) dengan casis premium yang mempertingkatkan paparan.

Peranti yang direka dengan 4 sisi bezel yang sangat nipis dengan setiap satunya hanya 2.57mm, kelihatan seperti borderless. Paparan Windows 10 bersaiz 14 inci ini menawarkan 92% nisbah skrin-ke-kerangka, mempunyai ukuran badan 317.9mm x 191.5mm dengan berat hanya 890g.

Walaupun peranti ini nipis dan ringan, tetapi daya tahannya adalah baik. Direka dengan magnesium-lithium dan magnesium-aluminum aloi. Paparan sesentuh 14 inci Full HD 1920 x 1080 dengan teknologi IPSii membenarkan interaksi sentuhan berlaku dengan lancar. Disertakan sekali dengan 100% sRGB/72% NTSC gamut warna dan 300 nits bagi kecerahan, pastinya mengagumkan. Daya tahan juga adalah sangat baik kerana ia disertakan dengan lapisan Corning Gorilla Glass 6.

Dari aspek spesifikasi dalaman pula, Swift 7 dikuasakan oleh pemproses 8th Gen Intel® Core™ i7-8500Y untuk memberikan prestasi yang terbaik sama ada ketika melayari web, melakukan presentation dan lain-lain.

Dengan storan sehingga 512GB PCIe SSD, fail yang besar boleh disimpan dan diakses dengan pantas, RAM juga disertakan sehingga 16GB. Apa yang lebih baik adalah baterinya mampu bertahan sehingga 10 jam.

Aspek sambungan juga tidak dilupakan, disertakan dengan 2 USB Type-C ports yang menyokong Thunderbolt 3 bagi kelajuan jalur lebar yang tinggi sehingga 40Gbps, turut disertakan ialah USB 3.1 Gen 2.

DisplayPort 1.2 menyediakan pemindahan data yang sangat pantas sehingga 10Gbps dan menyokong resolution external displays dan pengecasan pantas peranti luar. Dalam pada itu, ia turut dihubungkan melalui Bluetooth 5.0, sementara combo headphone dan speaker jack akan memastikan audio yang jelas dan terbaik.

Papan kekuncinya juga direka dengan sangat baik yang disertakan dengan 1.1 mm bagi jarak dan responsive feedback. Papan kekunci backlit akan memerikan keselesaan ketika menaip dalam situasi low light.

Swift 7 juga disertakan dengan ‘push-to-open camera’ bagi webchat dan rakaman video yang boleh disimpan untuk menghindarkan penggunaan kamera dan melindungi privasi.

Acer Swift 7 (SF714-52T) tersedia dengan 8GB/16GB LDDR3 RAM dan 256GB/512GB bagi storan SSD PCIe, tersedia di Amerika Utara pada bulan Mei dengan harga bermula $1,699 (kira-kira RM6992), sementara di EMEA pada April dengan harga bermula €1,799 (kira-kira RM8474) serta di China bulan April pada harga bermula ¥14,999 (kira-kira RM9007). Spesifikasi, harga dan ketersediaan yang tepat akan berbeza mengikut rantau.

Maklumat lanjut, layari laman rasmi Acer.


Samsung Memperkenalkan Galaxy Studio Pertama Di Malaysia – Menampilkan Galaxy S8 / S8+

Bersama-sama majlis pelancaran telefon pintar Galaxy S8 / S8+ di Malaysia baru-baru ini, Samsung Malaysia Elektronik (SME) juga mempersembahkan Galaxy Studio yang pertama di negara ini bersama peranti Galaxy S8 / S8+ untuk memberi pengalaman penuh kepada orang ramai di luar sana.

Pameran ini diadakan serentak di beberapa buah tempat seperti di Sunway Pyramid (Lembah Klang), Queensbay Mall (Pulau Pinang) dan Sutera Mall (Johor Bahru). Di sana, anda boleh merasai pengalaman menggunakan alat realiti maya bersama alat kawalan, kamera Gear 360 generasi ke-2 dan produktiviti mudah alih Samsung Dex.

Selain itu, sambutan yang diterima di ketiga-tiga Roadshows  ini sangat memberansangkan walaupun mereka perlu beratur panjang. Rata-rata dari mereka yang membeli Samsung Galaxy S8 / S8+ sangat berpuas hati dengan tawaran istimewa yang diberikan tanpa mengeluh walaupun perlu menunggu berjam-jam lamanya sebelum jualan dibuka.


Reviu Eksklusif: Capai Kepuasan Audio Menerusi realme Buds Air!!

realme Buds Air bakal tiba di pasaran malaysia tidak lama lagi. Namun mesti korang nak tahu bagus atau tak realme Buds Air? Jom kita selongkar dengan lebih mendalam kehebatan realme Buds Air ni!!

Sebelum selongkar dengan lebih dalam, better korang tengok dulu spesifikasi ringkas realme Buds Air ini!

🔥Warna: Kuning, Putih dan hitam
🔥Cip: R1 Headphone Chips
🔥ENC (Environment Noise Cancellation Technology)
🔥Bluetooth 5.0
🔥GFP (Google Fast Pair Technology)
🔥Sambungan: 10 meter Jarak Efektif
🔥Pengecasan: Sokong Qi Wireless Charging / Pengecas Type-C
🔥Jangka Hayat bateri: Sehingga 17 jam

Kalau sekali korang memandangnya, memang boleh terliur kalau korang melihatnya. Reka bentuk yang direka khas buat keselesaan telinga anda pastinya enak untuk dipakai. Berat dan keselesaan peranti ini membuatkan korang tidak sedar bahawa korang sedang memakainya.

Warna putih yang ditampilkan serta perincian pada realme Buds Air menambahkan lagi nilai eksklusif peranti ini.

Mesti tak puas nak tengok secara keseluruhan rupa paras peranti ini. Nah tengok puas-puas!

realme Buds Air ini pastinya earphone apabila sangat pintar kerana ia dihadirkan cip R1 yang mampu melaksanakan tugasan dan fungsi yang sangat baik. Justeru, ia turut disertakan dengan Google Assistance. Apa yang perlu anda lakukan adalah dengan menekan butang selama beberapa sangat dan fungsi Google Assistance ini boleh digunakan.

Nak tahu pintar or tak. Ia turut disertakan dengan Wear Detection yang mana apabila korang mencabut realme Buds Air ini daripada telinga, ia akan mematikan muzik.

Kalau nak tau, realme Buds Air ini sangat mudah untuk digunakan. Terutama untuk korang connect ke peranti korang.

Pada Charging Box ini tekan butang Pairing Key ini.

Kemudian Pilih realme Buds Air pada telefon anda dan tekan Pair.

Klik dua kali: Menjawab panggilan / memainkan muzik
Klik 3 kali：Langkau ke lagu seterusnya
Tekan dalam 1 saat di salah satu Bud: Launch Voice assistant / mematikan panggilan
Tekan dalam 1 saat di kedua-dua bahagian：Masuk atau keluar Gaming Mode

Tak dapat disangkal lagi, realme Buds Air ini tampil dengan bunyi yang sangat memukau apaibla ia dihadirkan dengan Dynamic Bass Boost Driver, Advanced Audio Coding yang menghasilkan bunyi yang terbaik. Bunyi yang terhasil akan dipertingkat dan memberikan kepuasan audio kepada pengguna. Korang akan leka melayan lagu menggunakan realme Buds Air ini!

Ada lagi best, realme Buds Air ini tampil dengan 2 mikrofon pada kedua-dua buds bagi mencapai Enviroment Noise Cancelation (ENC). Jadi bunyi yang terhasil akan sangat jelas walaupun anda berada dalam keadaan yang bising.

Menariknya, sepanjang 3 hari menggunakan realme Buds Air ini,saya mampu mendengar muzik pada waktu yang lama.  Tiada masalah bateri cepat habis ketika menggunakannya.

Nak cas juga mudah, hanya letak realme Buds Air ini di dalam Charging Box dan ia akan di cas. Tak kisah kalau korang nak cas menggunakan Qi Wireless Charging / Pengecas Type-C.

Secara keselururhan, realme Buds Air ini merupakan earphone yang berbaloi untuk dimiliki. Reka bentuk menawan dan ditambah dengan hasil bunyi yang menakjubkan serta memudahkan hidup anda dengan kepintarannya membuatkan ia sangat berbaloi untuk dimiliki. Bateri juga sangat baik kerana mampu bertahan lama! BELI DI SINI


Penampilan Sulung Huawei Matebook Di Kuala Lumpur Fashion Week

Sesuatu yang unik telah berlaku semasa acara Kuala Lumpur Fashion Week baru-baru ini, dunia fesyen dan teknologi telah bertembung di dalam satu majlis yang penuh glamour dan class. Huawei Matebook muncul buat pertama kalinya di Malaysia pada acara tersebut di samping model yang memperagakan fesyen terkini.

Huawei Matebook adalah peranti nipis dua dalam satu yang dibina dengan penuh ketelitian dan butiran, reka bentuk yang elegan membolehkan ia menjadi peneman kepada golongan profesional yang memerlukan peranti yang hebat namun masih bergaya.

Dalam masa yang sama, peranti P9 dan P9 Plus juga turut melakukan penampilan bersama Huawei Matebook dan model peragaan, P9 dan P9 Plus adalah smartphone yang tidak asing lagi dalam pasaran Malaysia dan dunia, ia merupakan peranti yang mempunyai teknologi kamera hasil kerjasama dengan Leica.


Rekaan Fizikal & Paparan Antaramuka GoPro Hero

Dilancarkan secara rasmi untuk pasaran Malaysia hari ini, GoPro Hero ditawarkan pada harga RM949. Jom lihat reka bentuk dan paparan antaramuka GoPro dengan lebih dekat lagi.

Beli di >> Lazada


Hubung Kecerdasan Industri Dengan Cekap, Nilai Baharu Bersama-sama: Huawei Lancar AirFlash Microwave

SINGAPURA, 15 Jun 2021 /PRNewswire/ — Hari ini, Huawei melancarkan penyelesaian perusahaan AirFlash Microwave jalur-penuh. Penyelesaian ini berupaya untuk menyediakan sambungan tanpa wayar dengan daya pemprosesan tinggi pada semua jalur mikrogelombang dalam pelbagai jenis senario vertikal termasuk dalam sektor kerajaan, pendidikan, rawatan kesihatan, Penyedia Perkhidmatan Internet (ISP), pengangkutan dan tenaga.

Sebagai salah satu daripada tiga sistem komunikasi yang selari dengan gentian optik dan satelit, komunikasi tanpa wayar jalur lebar mikrogelombang menyokong akses pantas ke sejumlah besar tapak maklumat dengan lebar jalur beratus-ratus Mbit/s dan penghantaran pengagregatan tulang belakang sehingga 20 Gbit/s. Menghapuskan keperluan terhadap kejuruteraan gentian dan kabel yang rumit, mikrogelombang dapat digunakan di sebarang rupa bumi dan mempunyai lebar jalur tinggi dengan kos penggunaan talian yang rendah, berserta penyesuaian perkhidmatan rangkaian persendirian yang fleksibel. Sememangnya mikrogelombang boleh dianggap sebagai “gentian optik udara” halimunan.

Dalam industri-industri vertikal, aplikasi menjadi semakin pintar dan dipacu maklumat: ini memerlukan rangkaian pembawa mempunyai kapasiti besar, liputan luas, keselamatan tinggi dan keandalan tinggi. Penyelesaian AirFlash Microwave Huawei membolehkan perusahaan untuk menampung keperluan berkenaan dengan mudah. Oleh yang demikian, ia merupakan cara yang baik untuk mencapai sambungan tanpa wayar berkapasiti besar di kawasan-kawasan di mana gentian dan sambungan berwayar yang lain adalah mahal, memakan masa untuk dibangunkan dan sukar diselenggara.

Upacara pelancaran menghimpunkan lebih daripada 693 rakan kongsi dan pelanggan daripada pelbagai industri di rantau Asia-Pasifik untuk berkongsi pandangan mengenai “Menghubungkan Kecerdasan Industri Dengan Cekap” melalui penyelesaian mikrogelombang Huawei.

Penyelesaian Perusahaan Air Flash Microwave Jalur-penuh Huawei

Denver Zhang, Naib Presiden Jabatan Pemasaran & Penjualan Penyelesaian Tanpa Wayar Huawei Enterprise Business Group (EBG), merumuskan trend pembangunan yang berlaku dalam industri mikrogelombang. En. Zhang menyatakan: “Semasa Kongres Dunia Mudah Alih (MWC) 2021 di Shanghai, Global System for Mobile Communications Association (GSMA) mengeluarkan Laporan Evolusi dan Spektrum Angkut Balik Mikrogelombangnya, menekankan peranan penting dan hala tuju teknikal mikrogelombang. Bagi perusahaan dengan infrastruktur gentian optik yang lemah, mikrogelombang merupakan penyelesaian terbaik untuk mengimbangi kos, masa pelancaran perkhidmatan dan prestasi rangkaian.”

En. Zhang turut menggariskan cara Huawei menggalakkan kemajuan industri mikrogelombang. Setiap tahun, Huawei melabur kira-kira 12% daripada pendapatan mikrogelombang dalam Penyelidikan dan Pembangunan (R&D) serta membina sebuah pasukan yang mantap dengan lebih daripada 1100 kakitangan R&D mikrogelombang yang berdedikasi di seluruh dunia. Sepanjang tujuh tahun yang lalu, Huawei terus menerajui pasaran mikrogelombang dengan jitu lantaran komitmennya terhadap inovasi yang berterusan. Tahun lalu, bahagian pasaran mikrogelombang global Huawei mencecah 27.45%. Di samping itu, Huawei terus menyumbang kepada ekosistem mikrogelombang, membina rantaian industri dan ia membantu mewujudkan pakatan penghantaran Gelombang milimeter (mmWave) yang telah berkembang daripada 9 anggota pengasas kepada 45 anggota hari ini.

Brandon Wu, Ketua Pegawai Teknologi (CTO) Huawei Asia-Pacific EBG, menekankan keperluan segera untuk sambungan yang cekap bagi menangani impak pandemik yang berterusan. Penyelesaian perusahaan Mikrogelombang AirFlash Huawei menyokong penggunaan yang pantas dan menjimatkan kos serta mudah dikendalikan dan diselenggara merentas pelbagai senario industri. Justeru itu, ia boleh digunakan secara meluas untuk menyediakan liputan jalur lebar kepada pengguna di kawasan terpencil, kampung, sekolah dan kawasan kediaman. Bahagian pasaran mikrogelombang Huawei melebihi 30% di Asia-Pasifik dan produk jalur-penuh yang terkini akan memperluaskan lagi pilihan untuk industri-industri bagi memenuhi keperluan sambungan jalur lebar tanpa wayar.

Penyelesaian Perusahaan AirFlash Microwave Huawei Tingkatkan Liputan Jalur Lebar untuk Kediaman, Perusahaan, Sekolah dan Tempat Kerja Kerajaan Jarak Jauh

Harry Zhang, Pengurus Pemasaran Kanan untuk Microwave Huawei menjelaskan mengenai keupayaan produk dan senario aplikasi penyelesaian AirFlash Microwave.

George Wang, Pengarah Pemasaran untuk Mikrogelombang Huawei, turut mendemonstrasikan produk inovatif dan proses ujian keandalan melalui demonstrasi Realiti Terimbuh (AR), terus dari Makmal Inovasi Awan Mikrogelombang. Sorotan utama termasuk Unit Peranti Luar (ODU) 4-dalam-1, antena modular dan penggantian frekuensi, keupayaan Berbilang-Input Berbilang-Output (MIMO) yang utama dalam industri dan ujian keandalan mikrogelombang pada suhu tinggi dan rendah selain dalam semburan garam dan terowong angin.

Penyelesaian AirFlash Microwave Huawei bertujuan untuk menyediakan sambungan tanpa wayar tanpa sentuh, cekap, selamat dan andal untuk pelanggan Asia-Pasifik dalam industri-industri bagi membantu mereka merealisasikan transformasi digital dan pintar.

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu merentas empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap individu, kediaman dan organisasi demi dunia pintar yang terhubung sepenuhnya.

Produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka dengan rakan ekosistem, kami dapat mencipta nilai yang berkekalan buat pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi.

Di Huawei, inovasi memfokuskan kepada keperluan pelanggan. Kami melabur dengan banyak dalam penyelidikan asas, menumpukan pada penemuan teknologi yang memacu dunia ke hadapan. Kami mempunyai seramai lebih daripada 194,000 kakitangan dan kami beroperasi di lebih daripada 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

Keywords:  Banking/Financial Service Computer/Electronics Internet Technology Telecommunications New products/services

Source: PRNEWSWIRE


Harga Rasmi Sony Xperia XZ2 Premium – RM3,499

Setelah empat bulan menunggu ketibaan Sony Xperia XZ2 Premium, akhirnya Sony Mobile Malaysia mengumumkan harga rasmi peranti premium ini pada RM3,499.

Peranti ini merupakan peranti pertama Sony yang hadir dengan konfigurasi dwi-kamera, di mana lensa 19MP dibekalkan pada kamera utama dan 13MP pada kamera hadapan. Selain itu, dilengkapi paparan skrin 5.8 inci 4K HDR dan RAM sebesar 6GB serta storan 64GB yang mampu menyokong kad tambahan microSD sehingga 400GB.

Sistem dalamannya dilengkapi cip pemproses Snapdragon 845, bateri 3,540mAh mendapat sokongan dari Quick Charge 3.0, Mod Stamina serta Qnovo Adaptive Charging.

Peranti ini boleh dibeli di pengedar sah Sony di seluruh negara, promosi terhad** turut ditawarkan di stor atas talian Sony, di mana setiap pembelian akan mendapat Wireless Noise Cancelling Headphones for Sports (warna hitam), Casing pelindung dan pelindung skrin secara percuma.


(KHABAR ANGIN) Samsung Akan Memperkenalkan Galaxy Tab S3 Pada Awal September?!

Sebuah gambar spesifikasi telah tertiris di laman sesawang dan ia dikhabarkan adalah model terbaru Samsung. Samsung yang baru sahaja melancarkan smartphone terbarunya Galaxy A9 Pro di pasaran Malaysia, dikhabarkan akan memperkenalkan tablet terbarunya pada bulan September 2016 ini.

Seperti sedia maklum, terdapat satu pameran pada bulan September yang dikenali sebagai IFA 2016 dan Samsung merupakan salah satu pengeluar yang pastinya mengambil bahagian.

Apakah spesifikasi dan ciri-ciri baru yang akan dibawakan oleh tablet berkenaan, masih menjadi tanda tanya! Tetapi editor pasti spesifikasi serta rekaan tablet berkenaan akan dapat dilihat tidak lama lagi. Tiada sebarang maklumat rasmi daripada pihak Samsung, tetapi editor rasa buat masa sekarang lebih ramai yang menungggu pelancaran Samsung Galaxy Note 7  berbanding tablet ini kan?


Reviu Eksklusif : Gabungan AMD + NVIDIA Pada ASUS TUF Gaming FX505DU, Pamer Prestasi Yang Mengagumkan

Jenama ASUS pasti sudah tidak asing lagi bagi peminat gajet khususnya bagi pengemar game. ASUS baru sahaja melancarkan peranti baharu iaitu ASUS TUF Gaming (FX505DU) yang buat julung kalinya mengabungkan di atara AMD dan NVIDIA. Pastinya menerusi gabungan ini pada peranti ini pastinya akan memberikan prestasi komputer riba sama ada bagi untuk bermain game atau untuk melaksanakan tugasan pastinya dapat dilakukan dengan baik menerusi komputer riba ini.

Spesifikasi

ASUS TUF Gaming FX505DU

Sistem Operasi

Window 10 Home

CPU

AMD Ryzen 7-3750H

GPU

NVIDIA GeForce GTX1660Ti

VRAM

GDDR6 6GB

Memori

DDR4 26664G*1

Storan

512GB PCIE NVME SSD

Saiz LCD

15.6 inci FHD/ IPS Panel/ 60Hz / 25ms / Antiglare

RAM Slot

Bateri

48WHrs, 3S1P, 3-cell Li-ion

Warna

Stealth Black

Komputer riba ini pastinya tampil dengan reka bentuk yang sangat menarik. Dihadirkan dengan rekaan futuristik memberikan perasaan bermain game yang lebih baik. Tampil dengan warna Stealth Black membuatkan ia tampak lebih eksklusif.

Kesemua port USB di letakkan di bahagian kiri bagi membolehkan kawalan tetikus lebih lancar tanpa gangguan di sebelah kanan. Papan kekunci juga tampak lebih kemas dengan sentuhan RGB Backlit memberikan nilai tambah bagi peranti ini.

Ini antara yang menjadi sorotan bagi komputer riba ini apabila ia dihadirkan dengan rekaan NanoEdge yang mempunyai bezel yang sangat nipis iaitu 7.18mm yang pastinya dapat memberikan paparan penuh sepanjang tontonan.

Komputer riba ini disertakan dengan IPS-level panel sehingga 120Hz bagi memberikan kelancaran ketika bermain game. Ia juga mampu menghasilkan warna yang sangat mempersona.

Komputer riba ini sudah tidak asing lagi dihadirkan dengan GeForce GTX 1660TI yang mampu memberikan pengalaman bermain game atau Live Streaming yang sangat lancar tanpa ada sebarang gangguan. Menambahkan lebih keterujaan dan kuasa apabila ia turut dihadirkan dengan pemproses AMD Ryzen dengan quad cores dengan 8 threads akan memudahkan anda melaksakan pelbagai tugasan dengan pantas dan efisen.

Jadi tidak hairanlah ia mampu untuk memberikan pengalaman bermain game yang sangat baik pada grafik yang sangat tinggi. Sungguhpun ia peranti gaming, tapi pastinya dapat membantu anda dapat melaksanakan tugasan harian.

Menariknya bagi komputer riba ini ialah ia telah mendapat Military-grade MIL-STD-810G bagi ujian ketahanan. Ia pastinya sebuah peranti ayang lasak apabila mampu untuk bertahan dalam sebarang situasi sama ada pendedahan kepada radiasi solar, altitut tinggi dan suahu yang tinggi. Ia juga boleh bertahan walaupun ketukan atau jatuhan dari paras meja. Jadi anda tidak perlu bimbang lagi.

Seperti komputer gaming yang lain, sistem penyejukkan amatlah penting kerana penggunaannya yang lama. Justeru ASUS TUF Gaming FX505DU (AMD + NVIDIA) disertakan dengan rekaan HyperCool Thermal.

Ia turut disertakan dengan ‘Turbo Mode’ yang mana boleh mempertingkatkan prestasi penyejukkan. Anda boleh menekan ‘FN + F5’ bagi menukar mode penyejukkan yang bersesuaian.

Selain dariapada paparan dan spesifikasi yang mengagumkan, ia turut dihadirkan sistem bunyi yang memukau. Ia tampil dengan peningkatan DTS audio yang memberikan kepada pengguna 7.1 channel surround sound.

Ia turut memberikan beberapa mode antaranya mempertingkatkan bunyi muzik, movie atau game bagi menjadikannya lebih realistik. Justeru ia dapat memberikan keterujaan ketika bermain game atau menonton video.

Seperti yang diketahui, komputer riba ini dihadirkan dengan CPU AMD Ryzen 5-3550H serta GPU NVIDIA GeForce GTX1650. Ia pastinya gabungan yang mampu memberikan pengalaman bermain game yang maksima.

Tanpa ada sebarang lag walaupun bermain game yang menggunakan kesan grafik yang sangat tinggi pastinya membuatkan pemain begitu asyik bermain. Kami telah menguji komputer riba ini dengan bermain game Dota 2, pastinya tiada sebarang masalah dan sangat lancar.

Seperti yang diketahui, Komputer riba ini tampil dengan bateri yang sangat besar iaitu 48WHrs, 3S1P, dan 3-cell Li-ion yang mampu memberikan daya tahan kepada komputer ini. Kami telah melaksanakan ujian pengecasan ke atasan peranti ini.

Kami mula mengecas peranti ini pada jam 10.19 pagi iaitu ketika bateri pada 3%. Ia mencapai 100% pada jam 12.45 tengah hari. Ia mengambil masa hanya selama 2 jam 26 minit.

Seperti yang diketahui, peranti ini tampil dengan papan kekunci yang sangat cantik dan menarik. Ia tampil dengan RGB-backlit. Pengguna boleh memilih kesan pencahayaan pada papan kekunci untuk menjadikan ia lebih menarik menerusi TUF Aura Core Software.

Butang ‘WASD’ direka secara unik bagi pemain FPS. Setiap butang pada papan kekunci tampi dengan 0.25mm permukaan melengkung yang memberikan lebih keselesaan ketika bermain game atau menaip.

Kami telah menguji peranti ini menggunakan aplikasi User Benchmark dan CrystalDiskMark. Hasil dapatan ujian mendapati ia berada pada prestasi yang sangat baik. Berikut adalah hasil ujian tersebut:

Secara keseluruhannya, komputer riba ini berada di tahap yang sangat baik. Kombinasi AMD + NVIDIA yang buat julung kali pasti tidak akan mengecewakan. Prestasi gaming yang berada pada tahap terbaik pasti memberikan kepuasan kepada pemain.

Ditambah dengan sistem penyejukkan dan kesan grafik yang terbaik, membolehkan anda fokus dalam bermain game. Anda juga mampu melaksanakan pelbagai tugasan menggunakan komputer riba ini. Jadi ia berbaloi untuk dimiliki!!!


MWC 2017: Surge S1, Cip Pertama Dari Xiaomi

Pada acara MWC 2017, Xiaomi mengumumkan cip pemproses pertama mereka yang akan digunakan di dalam telefon pintar terbaru mereka, Mi 5C.

Cip yang dikenali sebagai Surge S1 merupakan hasil usaha kajian dan pembangunan jurutera di Xiaomi bagi menawarkan cip berprestasi tinggi Octa-core ARM Cortex-A53 menggabungkan empat teras 2.2GHz dan empat teras 1.4GHz. Di dalam ujian Geekbench, Surge S1 mengatasi catatan skor yang baik dan menewaskan skor cip seperti Snapdragon 625.

Mi 5C akan menjadi telefon pintar yang pertama yang akan mempamerkan kelebihan Surge S1. Ianya dibina di dalam badan logam, paparan 5.15 inci dengan berat hanya 135g. Mi 5c dilengkapi dengan kamera 12 megapiksel yang sensitif kepada cahaya, menurut Xiaomi kamera Mi 5C mempunyai kebolehan yang hebat di dalam keadaan cahaya terhad.

Mi 5C mula dijual di China pada 3 Mac pada harga RMB 1499 (RM 967.29) melalui laman Xiaomi China dan juga beberapa pengedar mereka.


ASUS Perkenal ROG Strix SCAR II Dan ROG Strix Hero II, Disertakan Dengan NVIDIA GeForce RTX – Harga Bermula RM6499

ASUS Republic of Gamers (ROG) Malaysia hari ini memperkenalkan komputer riba gaming RTX terbaharu mereka iaitu ROG Strix SCAR II dan ROG Strix Hero II.

Strix SCAR II didatangkan dengan NVIDIA GeForce RTX 2070 GDDR6 8GB juga disertakan dengan paparan sama ada bersaiz 15.6 atau 17.3 inci dengan refresh rate 144Hz. Bagi RTX 2060 GDDR6 6GB, ia hanya didatangkan dengan saiz paparan 17.3 inci sahaja.

Bagi ROG Strix Hero II pula, ia dilengkapi dengan dengan NVIDIA RTX 2060 GDDR6 6GB dan disertakan dengan saiz paparan 15.6 inci dengan refresh rate 144 Hz.

Dari aspek memori pula, ketiga-tiga model Strix SCAR II didatangkan dengan DDR4 2666 16GB RAM manakala Strix Hero II pula didatangkan dengan DDR4 2666 8GB RAM.

Peranti ini akan tersedia pada 29 Januari ini dan tempahan pertama bermula jam 10 malam pada hari tersebut.

Baca juga:


Naik Taraf Peranti Siri HUAWEI Mate 20 Anda Kepada EMUI 9.1

Ini satu berita mearik buat pengguna HUAWEI sama ada Mate 20, Mate 20 Pro, Mate 20 X & Mate RS Porsche. Anda boleh menaik taraf peranti anda kepada EMUI 9.1 yang mana ia bermula dari 27 Jun.

EMUI 9.1 ini disertakan dengan EROFS, yang merupakan sistem fail yang sangat berkuasa yang mana pemampatan fail telah dipertingkat dan 20% lebih tinggi random read performance. EMUI 9.1 juga telah mempertingkatkan GPU Turbo kepada versi 3.0 yang menyokong 25 permainan. Ia telah mempertingkatkan prestasi dan mengurangkan penggunaan kuasa serta memberikan pengalaman gaming yang sangat baik dan frame rate yang tinggi.

Naik taraf ini juga turut membawakan “Moom Mode” bagi Mate 20 Pro and Mate 20 X, yang membenarkan pengguna merakam gambar bulan dengan lebih baik menerusi keupayaan super zoom dari tri-kamera Leica. Terdapat juga “incoming call video show” yang mengantikan nada dering yang lama. Pengguna boleh menetapkan video ringtone bagi setiap kenalan mereka.

Daftar untuk EMUI 9.1 sekarang!
Sebelum mendaftar untuk naik taraf, pengguna siri HUAWEI Mate 20 perlu berhati-hati dengan perkara ini.

Model

Versi Asal Perisian

Sasaran Versi Perisian

Mate 20

HMA-L29C 9.0.0.270

HMA-L29C 9.1.0.300

Mate 20 Pro

LYA-L29C 9.0.0.267

LYA-L29C 9.1.0.300

Mate 20 X

EVR-L29B 9.0.0.207

EVR-L29B 9.1.0.300

Porsche Design Mate 20 RS

LYA-L29CP 9.0.0.277

LYA-L29CP 9.1.0.300

Jika peranti anda menepati kriteria seperti yang tertulis, pengguna boleh layari HiCare dan klik ‘Apply’ untuk mendaftar bagi EMUI 9.1 yang baru.

Buat masa ini, kemasi kini EMUI 9.1 hanya bagi model Huawei Mate 20, Mate 20 Pro, Mate 20 X dan Porsche Design Mate 20 RS. Bagi model lain akan tersedia tidak lama lagi. Nantikan!!!

Bagi mendapatkan maklumat lanjut, layari laman rasmi Facebook HUAWEI.